
Praefatio. 



‘ Opusculum de amore, quod Andreae cuidam 
Francorum regio capellano tribuitur, Latina scrip- 
tum lingua in tres distribuitur libros, quorum pri- 
mus est de acquirendo amore, secundus de ac- 
quisito amore retinendo, tertius de amore repro- 
bando. In praefatione operis auctor dicit, se id 
composuisse precibus commotum Gualterii amici 
sui , ad quem totus dirigitur sermo. In primo 
libro exemplis ostenditur, quae, ut amorem mu- 
lieris sibi conciliet, a viro sint dicenda vel ple- 
beio vel nobili vel nobiliori vel nobilissimo, qui est 
clericus; itemque quo modo respondere possit fe- 
mina vel plebeia vel nobilis vel nobilior. His 
pauca adduntur de amore clericorum, monacha- 
rum, rusticorum, meretricum. Quinto colloquiorum 
inserta est longa narratio de poenis, quibus deus 
amoris feminas non amantes post mortem afficitjj 
septimo epistola comitissae cuiusdam Campaniae sola 
M. littera designatae 2 . ' In libro secundo de multis 
disputatur periculis, quibus amor acquisitus expo- 

!) p. 91 — 108. — _ — 

2 ) p. 152—155. 

I* 

situs est, et quo modo minuatur amor et deficiat, 
multaeque quaestiunculae ab auctore positae expli- 
cantur. \ Ultima capitula continent iudicia notis- 
sima amoris et fabulam 1 , qua narratur miles qui- 
dam Brito regulis amoris ab ipso deo amoris 
scriptis potitus esse. (Q uum in duobus libris pri- 
mis amor commendetur, in tertio libro vehemen- 
tissime auctor in amorem et feminas invehitur; 
animadvertendum tamen est, eum in praefatione 
operis amico dissvadere, ne ametf 

Quis hic fuerit Andreas et quo tempore librum 
scripserit, adhuc sub iudice est. Fere nulla enim 
indicia temporis ipse liber praebet, quaeque pauca 
eruta sunt, tam incerta manent, ut nihil ex iis 
coniicere liceat, nec nobis apertum est, cuius 
regis Francorum capellanus fuerit auctor libri. 
Una tamen res est, quae terminum pangat, ante 
quem liber scriptus esse non potest: Epistola co- 
mitissae Campaniae munita est temporis indica- 
tione; scripta esse dicitur anno 1174 2 . Eo tem- 
pore comitissa erat Campaniae 3 Maria, filia re- 
gis Francorum Ludovici VII, quae anno 1164 4 

J )Cap. VII (p. 271—295) et Gap. Vili (p. 295—312). 

*) In duobus codicibus haec indicatio deest, in uno 1179 
errore pro 1174 legitur, in duobus annus in an. 1210 
commutatus est (Videatur infra). 

8 ) Dubitari non potest, quin Campania provincia Franciae 
Champagne appellata intelligenda sit, quum eluceat, auc- 
torem Francum esse nec de aliis nisi de Francicis rebus 
cogitare, quod infra demonstrare conabor. 

4 ) Mortua an. 1198. Nata videtur an. 1145 (Revue des 
questions histor., 1891, p. 403). 

Henrico comiti Campaniae nupserat; dixi, auctorem 
eam M. littera designare. Commemorantur in se- 
cundo maxime libro etiam aliae dominae, quae ipso 
eo tempore vixerunt: „Alinoria Angliae regina “ et 
„Mengarda domina Narbonensis". His enim nomi- 
nibus iam, qui nostris temporibus primus exemplum 
manu scriptum huius operis Parisiis in Bibliotheca 
nationali reperit \ Raynouard vir illustrissimus, recte 
intellexit, matrem Mariae Alinoriam, primo Franciae 
deinde Angliae reginam, et Ermengardam, vice- 
comitissam Narbonis designari. Eodem loco se- 
cundi libri comitissae etiam Flandrensis mentio 
facta est nomine non addito. Veri simile est, 
hanc esise Isabellam Vermandensem, aequalem 
fere Mariae comitissae Campaniae 2 . Quae iudi- 
cia amoris vocantur, unum et viginti* responsa 
de amore reddita, his quattuor feminis attri- 



J ) Bibi. nat. fonds latin N°. 8758. Videatur Raynouard : 
Choix des poesies originales des troubadours, t. II: Des 
cours d’amour. 

2 ) De Isabella comitissa videantur: Trojel: Middelalderens 

Elskovshoffer, p. 112 — 113; Romania, XVII, p. 591 — 595 
(G. Paris); Revue des langues romanes, t. XXXII (1888), 
p. 286 — 288. Anno 1156 Philippo comiti postea 

Flandriae nupta an. 1182 decessit. — Alinoria an. 1152 
Henrico postea regi Angliae nupsit, obiit an. 1204. 
Ermengarda, vicecomitissa Narbonis an. 1142, ante an. 
1192 mortua est. 

3 ) Viginti, si responsum de muneribus (iud. XXI, 293 — 295) 
. non adnumeres; huc accedit epistola comitissae. 

buuntur, pleraque comitissae Campaniae 1 . Alia 
etiam de causa iudicia amoris eius temporis esse 
videntur; eaedem opiniones, quas in iudiciis amo- 
ris regulisque in iis commemoratis afferri videmus, 
in opera etiam poetarum illo tempore viventium 
penetraverunt, quorum duo Mariam comitissam 
laudibus commemorant 2 . Sed, si hoc modo nobis 

*) Septem (octo) iudicia a com. Camp. reddita sunt, quin- 
que ab Ermengarda, duo a comitissa Flandrensi, sex a 
regina Angliae, unum a curia dominarum in Guasconia 
convocata. Quum tribus locis „regina" legatur nomine 
non addito, G. Paris sagaciter ostendere conatus est, 
hoc modo aliam significari reginam, Aelidem scilicet regi- 
nam Franciae, uxorem Ludovici VII (Rom., XII, 525). Anim- 
advertendum tamen est, primo „Alinoriam reginam" dici 
(iud. II et VI), deinde : „Ad eiusdem reginae arbitrium de- 
fertur" et : „cui negotio taliter regina respondit" (VII), „Huic 
quidem negotio taliter regina respondit" (XVII), „His autem 
taliter regina respondit" (XIX), „Fuit etiam a regina quae- 
situm" (XX), ut sensim auctor ad hanc breviorem deveniat 
denominationem (Cfr. Pio Rajna in Studj di filol. rom. Y, 
249 n. 3). Verba, quibus in. iud. XVII utitur „regina" 
dicens, se non audere comitissae Campaniae obviare sen- 
tentiae, nimia nos admiratione afficere non debent; nam, 
quamquam de matre atque filia agitur, in iudiciis, quae 
serio redduntur vel serio reddi putantur, necessitas sangui- 
nis nullius momenti esse videtur. Alia tamen ratio im- 
pedire videtur, ne illud iudicium XVII (et duo igitur alia) 
Alinoriae tribuantur; anno enim 1173 a marito in custo- 
diam data liberata demum est morte eius an. 1189, iudi- 
cium autem XVII post 1174 redditum est. Neque tamen 
multum huic argumento tribuendum puto. 

2 ) De Christiano Tricassino videatur G. Paris, Rom., Xtt, p. 
523; de Gualterio Atrebatico vid. W. Foerster: Ille und 
Galeron von Walter von Arras, p. XYI1I, XIX, XXVIII — 
XXX (Romanische Bibi. No. 7). 

licet terminum temporis constituere , ante quem 
liber Andreae scriptus esse non potest, multo diffi- 
cilius est eum satis angustis finibus circumscri- 
bere, si quaeritur, intra quod tempus exstiterit. 
Notum est, Fabricium dicere 1 , Andream vixisse 
librumque scripsisse circa annum 1170. Sine dubio 
Fabricius hanc indicationem e Glossario domini 
Du Cange desumpsit, in tabula enim huius operis 
liber Andreae in annum 1170 confertur. Utrum Du 
Cange errore inductus an alia de causa an. 1170 
anno 1174 substituerit, non liquet. Codices er- 
randi materiam in hoc non praebent 2 . Raynouard 
Fabricium sequitur 3 . Quamvis talis constitutio 
temporis, quae nulla re certa nitatur, reiicienda sit, 
propius tamen veritatem accedere videtur, quam 
quae opinio a viro praeclarissimo Fr. Diez allata 
est, quum dixit, videri sibi hunc librum saeculo 
XIV provenisse 4 . Quam opinionem postea non 
retraxit, et videtur eum fugisse, Claudium Fauriel 
loco minime obscuro 5 confirmasse, librum Andreae 
ab Ieremia de Montagnone, qui saeculo, ut vide- 
tur, exeunte XIII vixit 6 , commemoratum esse, ibi- 
que Andream Innocentii papae IV capellanum 



*) Bibliotheca mediae et infimae latinitatis. 

*) De codicibus videatur p. II n. 2 et p. XIX — XXIX. 

3 ) 1. c. p. LXXX. 

4 ) Beitrage zur Kenntniss der romant. Poesie. Erstes Heft- 
Berlin 1825. p. 76. 

5 ) Histoire litt. de la France, t. XXI (1847), p. 329. 

6 ) Vid. tractatus uberrimus P. Rainae in Studi di filol. rom., 
V, 193—204. 

nominatum. Utique igitur saec. XIII vixit. Postea 
vero Th. Sundby, vir doctissimus, librum Andreae 
iam laudatum esse ostendit ab Albertano causi- 
dico Brixiensi in libro, qui inscribitur De arte lo- 
quendi et tacendi , anno 1245 scripto, et iterum in 
alio eiusdem libro inscripto De dilectione Dei et 
proximi et aliarum rerum et de forma honestae 
vitae , librumque Andreae ab eo appellatum Gualte- 
rium 1 . G. Paris, v. d., in hoc libro Albertani praeter 
Andreae definitionem amoris tres regulas amoris 
laudatas commemorat 2 , ego postea tredecim inveni 3 . 
Hic tractatus Albertani scriptus est anno 1238 4 . 
Ante hunc annum nemo adhuc mentionem libri 
Andreae invenit. Qua etiam de causa G. Paris 
existimat, eum saeculo XIII ineunte scriptum esse, 
id est, ut e verbis apparet, non primis saeculi 
annis sed propius an. 1220 5 . Quam ad opinionem 
alia etiam virum doct. ducunt. Videtur enim ei e 
verbis auctoris libri intelligi posse, eum post mor- 

*) Brunetto Latinos Levnet og Skrifter, Kjebenhavn 1869, 
p. 170 et CIV. 

*) 1. c. 527. 

3 ) 1. c. 99. Regulae amoris (Andreas: De amore, p. 310 — 
312) ab Alb. laudatae haec sunt: 2. 21. 23. 24. 25. 26. 
29. 27. 20. 15. 16. 30. 10. 18. 8. 19, quae ultima et in 
tract. de arte loqu. (ed. Sundby 1. c.) et in tract. de dii. 
etc. laudatur (Dei trattati morali di Albertano da Brescia 
Volgarizzamento da Andr. di Groseto pubi, a cura di 
Selmi, Bologna 1873, p. 206, 211—212, 219, 283). 

4 ) Albertani Liber de Consolatione et Consilio ed. Sundby, 
Havniae 1873, p. XI, 2; P. Rajna, 1. c. p. 207, 2. 

5 ) 1. c. p. 528; cfr. Roman., XIX (1890), p. 623—624. 

tem dominarum in opere commemoratarum vixisse, 
et deinde uno et solo loco, quo hominem ex hi- 
storia notum sibi tempore aequalem dare videtur 
auctor, Paris existimat 1 , eum de Andrea II rege 
Ungariae (inde ab an. 1204 — 1235), dicere velle; 
neque enim hoc loco nomen ullum indicatur 2 . 
Verba, quibus vir doctissimus nititur, haec potissi- 
mum sunt: „et hoc quidem Campaniae comitissam 
ex quibusdam suis dictis sensisse cognovimus" 3 
et: „exstat inde dictum Campaniae comitissae di- 
centis" 4 . Sed ex his verbis necessario non con- 
cluditur, feminas illas iam tempore, quo scriptum 
est opus, mortuas esse, quum fieri possit, ut auc- 
tor eius solummodo indicare voluerit, comitissam 
Campaniae tum, quum illa verba proponeret, eius 



J ) Roman., XII, 1. c. 

2 ) Rex est in Ungaria intensa plurimum habens crura si- 
mulque rotunda prolixosque et aequales pedes et omnibus 
fere decoribus destitutus. Quia tamen nimia morum in- 
venitur probitate fulgere, regalis coronae meruit accipere 
gloriam et per universum paene mundum resonant eius 
praeconia laudis (p. 62). 

3 ) p. 269. 

4 ) p. 275 (iudicium III). P. Rajna (1. c. p. 250 n. 1) vult, 
verba q. s. inde dictum in inde edictum mutari. In iud. 
VIII tamen Andreas etiam vocabulo eodem ( dictis , p. 280) 
utitur, nec ullo loco de his rebus loquens iudicia domi- 
narum edicta vocat. Quod in uno cod. (B) id ipsum 
verbum legitur, correctoris debetur ingenio, quum in pa- 
rente huius codicis editum legeretur, quod verbum ex 
verbis inde et dictum provenerat (Vid. scriptura varia 
p. 275). 

fuisse sententiae, neque verbo „ exstat “ quidquam 
probatur certi; et deinde alia videntur verba ei 
opinioni contraria. Ita in colloquio nobilioris viri 
cum femina nobili de eadem comitissa vir haec 
dicit: „ Huius iudicium per omnia profiteor in per- 
petuum stabilito tenore servare et illibatum penitus 
custodire, quia de eius sapientia ac iudicii libramine 
nullus recte unquam poterit dubitare" 1 , quibus 
quidem verbis videri potest auctor non mortuam 
honorare voluisse 2 . Et quod eas magnificis verbis, 
quasi hominibus potentibus blandiens, non comme- 
morat, nonne chronicorum scriptores illius temporis 
eodem modo homines nobilissimos suo viventes 
tempore solis nominibus indicatis sine ullo orna- 
mento commemoraverunt? Inutile igitur de his 
verbis ulterius disputari videtur 3 . Et, quod ad 
„regem Ungariae" attinet, quae laudes ab auctore 
ei tribuuntur, in Belam III, patrem Andreae II, 
aeque conveniunt atque in hunc. Nam, ut Andreas, 
Bela fratri successit, quum antea spem regni non 
habuisset. Ob iustitiam laudatur, sed idem de 
Andrea II dici potest, qui post seditionem quidem 
in fratrem factam, omnibus modis se huic utilem 



>) p. 149—150. 

2 ) Alius locus , quem alibi (Middelalderens Elskovshoffer, p. 
104) ad hanc corroborandam opinionem utilem dixi, ubi 
comitissa adiectivo „gloriosae“ honoratur (iud. V), fortasse 
removendus est, quum in duobus codicum 'non inveniatur. 
8 ) De his rebus cfr. Middelalderens Elskovshoffer, p. 103 — 
104; P. Rajna in Studj di filol. rom., V, 250 — 51. 

adiutorem praestitit K Veri similius tamen est, ma- 
trimonium Belae cum filia regis Franciae 2 multo 
magis animos hominum advertisse quam filium ex 
ea natum, multisque fortasse sorti filiae regiae 
non admodum invidendum visum esse, et ita 
verba illa, quae Andreas capellanus dominam no- 
bilem dicentem facit, malle se aere modico Franciae 
contentam adesse et libere ire posse, quo velit, 
quam Ungarico aere onustam alienae subiici po- 
testati 3 , commode explicantur, si existimes, iis 
occasionem praebere admirationem exortam matri- 
monio filiae regis cum externo rege e terris longin- 
quis contracto. Ita autem haec verba ad annum 
1186 nos referrent, quo anno Bela Margaretham 
duxit. Sed haec omnia incerta esse nemo non videt 4 . 

Auctorem Andream fuisse regis Francorum 
capellano, iis codicibus, qui nomen aucto- 
ris praebent, nobis confirmatur. Iam dixi, Iere- 
miam de Montagnone, eum capellanum Inno- 
centii IV papae fuisse, arbitrari. Et fuit qui- 

s ) De his regibus pauca narrantur in chronicis Ungaricis 
(Chronica regum Hungariae ed. Joh. v. Thwrocz, Budae 
1488; Schwandtner: Scriptores rer. Hungaricarum, Vin- 
dobonae 1766 — 68; cfr. Rajna, 1. c. ; Midd. Elsk., p. 102. 

*) Margaretha, filia Ludovici MI, quae desponsa fuerat Hen- 
rico iuveni filio Henrici II regis Angliae, anno 1186 Belae 
nupsit. 

9 ) p. 87. 

4 ) Confisus codice Gaddiano (Videatur infra annotatio 
(Explicit), qua terminatur hic codex) putavi olim me veri 
simile facere posse, Gualterium illum, quem Andreas in 
libro suo alloquitur, esse Galcherium III de Castilione 

dam Andreas Innocentii capellanus \ et scripsit 
libellum nominatum De dtssvastone uxoriationis, 
quem Ieremias recte ei tribuit, sed etiam librum 
Andreae de amore eidem adscribit, et huic libro 
verba, quae in illo insunt 2 . Sed fieri non potest, 
ut idem librum de amore et librum de dtssvastone 
ux. scripserit, nimis enim dissimiles inter se sunt. 
Deinde multis ex rebus elucet, auctorem libri De 
amore inscripti in Francia vixisse 3 , quin, eum 
Italum non fuisse , evidenter ab ipso probatur, 
quum Italiam non nisi uno loco commemoret 
dicens, in Italia quendam comitem degere nobi- 
lissimum morum pravissimorum 4 . Patriae autem | 

(Gaucher III de Chatillon), cuius praenomen in chartis , 
a rerum scriptoribus laudatis saepe Gualterium scriptum 
esse videram. Hunc conatum (de quo videatur Middel- j 
alderens Elskovshoffer, p. 105—113) tamen funditus ever- 
tit G. Paris ostendens, illa nomina prorsus esse diversae 
originis ab iisque, qui chartas legissent vel typis dedissent, 
non esse intellecta (v. Journal des savants, 1888, p. 673). j 
*) C. Frati in Propugnatore, Nuova Serie, II, 2: A proposito ^ 
d’Andrea Cappellano; P. Rajna, 1. c. p. 226 sqq. 

2 ) P. Rajna, 1. c. p. 231. Libellum Andreae, De dissvasione : 
uxoriationis inscriptum, an. 1889 a me Romae in Bibi. } 
Vat. (cod. Vaticanus 5110, f. 20 r°-f. 20 v°) reperta est. } 
Temporis exiguitate prohibitus sum eum transscribere. i 

P. Rajna, de hac re a me certior factus, quum postea 1 
Romam venisset, eum transscripsit et edidit (Stud. di fil. 1 
rom. V, 266 — 272), magna urbanitate, ut sibi per me li- I 
ceret, precatus. 1 

®) aere modico Franci a e contenta adesse (p. 87); Quum. . . ^ 

per regiam F r a n c i a e silvam equitarem (p. 91); cfr. T rojel, ' 
1. c. p. 61; Rajna, 1. c. p. 255. 

4 ) p. 61 ; Rajna, 1. c. 

potius laudes tribuisset. Minus etiam veri simile 
est, patrem auctoris libri de amore , aliquot tan- 
dem annis ante 1238 scripti, adhuc anno 1262 
vivum fuisse. Sed patrem Andreae Innocentii ca- 
pellam eo anno vixisse, testamento huius capellani 
ostenditur 1 . Ieremias igitur nomine deceptus, qui 
duo erant, unum fecit. Capellanus regius Franco- 
rum Andreas nullus nominatur inter an. 1174 et 
122C 2 , ad curiam autem Mariae Campaniae comi- 
tissae, Andreas quidam capellanus et cancellarius 
inde ab anno 1185 ad 1187 erat 3 , et, si demon- 
strari posset, librum ante an. 1200 scriptum esse, 
hoc nomen certe animum nostrum converteret, quum 
praesertim tantas teneat partes Maria comitissa in 
libro Andreae. In codicibus autem regius vel aulae 
regiae dicitur capellanus, et fieri quidem potest, 
ut post an. 1187 in aulam regiam transierit, etsi 
in chartis regiis non nominatur, sed multa alia 
aeque possibilia sunt. Negari non potest, haec 



*) testamentum a C. Frati editum est 1. c. p. 203. 

2 ) Histoire ecclesiastique de la cour etc. p. p. Peyrat, 1645, 
fol. — Oroux: Hist. eccles. de la cour de France, Paris 
1776 — 77, 4° t. I— II; Recueil des historiens de la Gaule 
etc. t. XIII— XVIII; Lettres des rois, reines et autres per- 
sonnages des cours de France et d’Angleterre dep. 
Louis VII — Henri IV p. p. Brequigny et Champollion- 
Figeac, t. I; Rouleaux des Morts du IX® au XV® siecle, 
p. p. Delisle. Paris, 1866; Mabillon: De re diplomatica, 
Paris 1681, fol.; Trojel, 1. c. p. 165. 

3 ) Rajna, 1. c. p. 258 ; D’Arbois de Jubainville : Hist. des 
Ducs et des Comtes de Ghampagne, Paris 1 859 — 69, 
IV, 543—44. 

eadem laborare difficultate atque ea, quae supra 
dicta sunt de rege Ungariae: incerta sunt 1 . 

Mirum videri potest, ecclesiasticum talem librum 
conscripsisse, sed omnia probant, vera affirmare co- 
dices, et eius peritia Scripturae sacrae et scientia quo- 
rundam scriptorum veterum ; maxime vero elucet ex 
verbis, quibus ecclesiasticos defendit et laudibus ef- 
fert; et eum virum fuisse pro suo tempore urbani- 
tate et experientia morum et litterarum excellentem, 
eumque societatem hominum nobilium frequentasse, 
satis apparet 2 . Causa mihi non videtur, cur dubi- 
temus, quin vere Andreas nomen ei fuerit. Con- 
sensus codicum grave satis testimonium praebet, 
et deinde nomen suum indicat ipse in textu im- 
plicatum modo, quo saepe etiam poetae illius tem- 
poris usi sunt 3 . Minime veri simile videtur, auc- 
torem libri suo nomine abscondito aliud assump- 
sisse; nam si veritus esset, ne sibi tanquam ec- 
clesiastico liber crimini daretur, certe nomini as- 
sumpto titulum capellani non addidisset. Tertia 
etiam pars libri (De amoris reprobatione ) , ver- 
bis acerbissimis impetu in amorem feminasque 
facto demonstrat, ut docet P. Rajna 4 , eum non 

*) De conatu temerario quorundam, quo Andream capellanum 
eundem atque Andream Parisinum faciunt, vid. Trojel in 
Rom., XVIII, 473—77. 

2 ) Haec omnia iam Rajna explicuit 1. c. p. 253 — 255. 

3 ) p. 261 — 262: Sed dices forte: Adeo .... huic ergo, ma- 
gister, liberationis praesta remedium! Sed non gaudeat 
Andreas etc. 

ignarum huius periculi fuisse et palinodia conatum 
esse antea scripta irrita reddere, quod non opus 
fuisset facere, si nomen eius notum non fuisset. 

Iam supra dictum est, antiquissimam men- 
tionem libri Andreae capellani adhuc erutam in 
libris Albertani Brixiensis inventam esse. Quae 
plures exstant ad posterius tempus pertinentes 
nullam igitur utilitatem nobis afferunt ad tempus 
definiendum , quo hic sit scriptus liber. Mirum 
est, vestigia certa eius in operibus poetarum 
Franciae ad medium demum saeculum XIII ap- 
parere, quum in Italia iam antea notus esset; 
poetae lyrici eum nulli citant 1 , apud Italos autem 
XIV saeculi P. Rajna, eum notissimum fuisse, 
ostendit 2 . Primus inter Gallos arguitur eum co- 
gnovisse Iacobus Ambianus (Jacques d’Amiens), 
cuius ars amandi brevi ante medium saeculum XIII 
scripta esse existimatur 3 . Veri simile videtur, ei 
exemplum Andreae secuto in mentem venisse viros 
cum feminis de amore colloquentes earumque pe- 
tentes amorem in suam artem inferre 4 . Postquam 
opus Andreae Francice saeculo exeunte redditum 



*) Trojel, 1. c. p. 114—115. 

2 ) 1. c. p. 205 — 224. 

3 ) L’Art d’amors und li remedes d’amors, zwei altfr. Lehr- 
gedichte von Jacques d’Amiens, herausg. von G. Koerting, 
Leipzig 1868. 

4 ) G. Paris: La Poesie du moyen age, p. 203 (Histoire litt., 
XXIX, p. 485), Roman., XII, p. 527 ; Brakelmann in Jahr- 
buch fur roman. u. engl. Lit., IX, 429; Trojel, 1. c. 
p. 115—116. 

est a Drouart de la Vache quodam, huic versioni 
a Nicolao Margivallensi in fabula versibus narrata 
saec. XIII exeunte, quae inscribitur Le Dit de la 
Panthlre d’Amors, nomen datur Gualterio l . Con- 
tinet etiam ea fabula parvum carmen inscriptum Le 
Dit de Vanelet, regulas Andreae de anulo 2 expo- 
nens. Haud facile diiudices, utrum carmen Provinciali 
lingua factum, quod La Cour d* Amour provengale 
vocant 3 , aliqua ex libro Andreae desumpserit, an, 
quod potius crediderim, ea, quae ad similitudinem 
eius accedere videntur, tempori moribusque debean- 
tur, quod idem fortasse dicere licet de compluribus 
poematis epici generis 4 . Hoc carmen ante medium 

*) G. Paris: Romania, XII, 526; XIII, 402 — 404. Le Dit de 
la Panthere d’Amors p. Nicole de Margival p. p. Todd. 
Paris 1883 (Soc. d. Anc. Textes Fr. 17). 

-) De amore, p. 293—295. 

3 ) Les Manuscrits Proven9aux de Cheltenham p. L. Constans, 
Paris 1882 (Extr. de la Revue des Langues rom. 1881). 

4 ) Credo ego, auctorem parvi poematis, quod inscribitur Le 
Lai dei Trot, Andream non imitasse neque Andream illum 
(Trojel 1. c. p. 116 — 123; cfr. Rom. XX, 615); et sine dubio 
Christianus Tricassinus et Gualterius Atrebaticus in curia 
Mariae comitissae Campaniae (vid. p. IV n. 2) huius opi- 
niones de amore cognoverunt easque in poematibus suis 
adhibuerunt; nihil tamen, quod sciam, apud Christianum 
indicat, eum formam regularum et iudiciorum amoris 
reddere conatum esse (vid. Trojel, 1. c. p. 132 — 134); 
nec, Gualterium iudicium XV imitatum esse in vers. 1 88(4 
sqq., ut vult W. Foerster vir doctissimus (l. c. p. XXIX), 
mihi videor pro certo affirmare posse, quum apud poetas 
tam multa inter se simillima opinionibus communibus, non 
vero imitationi certi exemplaris, debeantur nec ullo artiore 
vinculo parentelae coniungantur. 

saeculum scriptum videtur. Miro modo inter se con- 
sentiunt carmen Latinum de Phyllide et Flora 1 et 
pars quaedam libri Andreae, ubi de amore cleri- 
corum disputatur 2 . Saeculo XIII exeunte Ieremias 
de Montagnone 3 Compendium Moralium nota- 
bilium scripsit, in quod multa dicta Andreae ca- 
pellam inseruit, librum eius hoc modo deno- 
minans: Andreas ad Gualterium de amore. Eius- 
dem temporis liber est Italica quadam dialecto 
confectus, qui inscribitur Fior di Vir tu ; hic etiam 
regulae amoris Andreae citantur 4 . 

Redditum est opus Andreae de amore Francice, 
Italice, Germanice. 

Versiones Francicae duae saeculo XIII factae 
sunt. Neutra nobis textum integrum tradit libri 
Latini. Antiquior ea est, quam in codice biblio- 
thecae Vindobonensis Pal. conservatam A. Mus- 
safia vir doct. et post eum copiosius F. Wolf com- 
memoraverunt 5 . Quaedam partes libri Andreae 
alii operi, cui nomen datum est Dodrine tfamor, 
insertae sunt, auctore earum tamen non nominato. 



*) Jacob Grimm, Kleine Schriften III, 44. 

2) Trojel, 1. c., 125—127. 

3 ) De Ieremia vid. supra p. V, IX — XI. 

4 ) P. Rajna 1. c. p. 210. 

6 ) Sitzungsberichte der phil. - hist. Classe der Akad. der 
Wissenschaften, Wien 1863, XXXIX, p. 547. — Denk- 
schriften der kaiserl. Akad. der Wissensch. Philol.-hist. 
Classe. Wien 1864 (XIII), p. 186 sqq. De lingua huius 
versionis disputavit Max Brun: Laut- und Formenlehre 
des Livre d'Ananchet. Bonn 1889. 

II 

Quod unicum nobis exstat exemplar, transscriptio 
esse videtur anno 1287 confecta, qui annus ad 
calcem operis additus est. Auctor huius operis, 
Francica-Italica dialecto scripti, se ipse Annanchet 
vel Enanchet nominat. Si aliud nihil, haec versio 
demonstrat, auctori quaedam operis Andreae talia 
nota fuisse, qualia ea nos cognovimus. — Altera 
versio anno 1290, quod ipso opere docemur, versi- 
bus data est a Drouart La Vache quodam, qui 
se ipse ad finem operis nominat 1 . Totum quidem 
complectitur opus Andreae; multa tamen omissa 
sunt: Deest fabula de Amoris palatio et de mulieri- 
bus ab deo amoris punitis, desunt igitur duodecim 
praecepta amoris 2 ; deest tota narratio, quae regu- 
las praecedit amoris ; deest ultimus versus definitio- 
nis amoris, qui tantas praebet difficultates 3 , deest 
etiam maior pars illius colloquii 4 , quo amor cleri- 
corum primum explicatur, multaque alia. Quaestio- 
nes ultimum colloquium sequentes inscriptae: Ci 
est li oppositioris dou deciple au maistre et ci 
est la response le maistre , aliqua continent eorum, 
quae primo de clericorum amore in codicibus dispu- 
tantur 5 Latinis; hic autem capitula de clericis et de 



J ) Nomen aperitur vel occultatur aenigmate satis inepto. 
De hac versione G. Paris, qui eam invenit, scripsit 
Romania, XIII, 403. 
a ) p. 89—108. 

8 ) P- 3. 

4 )p. 155—206. 

*)p. 185—193. 

monachis illas quaestiones praecedunt, et quaestio, 
in p. 206 — 213 tractata, transposita est ad finem 
capituli VII. Omnino autem dicendum est, hanc 
versionem saepe verba operis Latini non nimis 
inepte reddere, ubi rhythmus non obstitit novaque 
invenire coegit. Si versibus data non esset, ma- 
iorem nobis utilitatem afferret ad textum Latinum 
restituendum. Quae desunt, ab ipso interprete 
omissa videntur. Nam Albertano iam notus erat 
ille versus definitionis, et in antiquissimis etiam co- 
dicum haec insunt. Cod. Vaticanus fortasse eius- 
dem est temporis atque liber versionem continens. 
Quum Nicolaus Margivallensis dicat, hanc versionem 
Francorum lingua appellari „Gautier “ , mirum est, 
hoc nomen, quod frequentissime in opere Latino 
invenias, in versione omnino non legi. Neque 
Gualterii neque Andreae nomen usquam oculis 
occurrit. Ad initium eadem manu qua cetera 
scriptum est: Icy comence li liures (Tamours , 
et ad finem rubro exaratum: Explicit li Rou- 
mans damours 1 . Liber nitidus, qui hanc versio- 
nem continet, in bibliotheca Arsenalis Parisiis asser- 
vatus 2 ad saeculum XIV iniens vel fortasse ad XIII 
exiens pertinet. 

Versiones Italianae etiam duae exstant non 
admodum inter se differentes prosa oratione fac- 
tae. Alterius unus modo notus est codex, qui 

1 ) De quibusdam locis dignis, qui commemorentur, infra di- 
cetur (p. XXXVII). 

*) cod. 3122 fol. min. membr. 48 fol. nitide scriptus, pictis 
ornatus initialibus. Paginae divisae sunt in binas colum- 
nas 40 linearum. n* 

Romae in bibliotheca Barberiniana asservatur 1 , 
alterius vero quatuor, omnes Florentiae, quorum 
duos bibliotheca Riccardiana 8 , duos Laurentiana 
Palatinaque possidet 3 . Riccardianus alter (2318) 
totum praebet textum, alter liberque Palatinus 
libro caret tertio (De reprob. amoris), Laurentia- 
nus ad medium fere opus consistit. Hae ver- 
siones saeculi XIV esse videntur. Versio Barberi- 
niana his incipit verbis: „Cominciasi il libro fatto 
per Andrea Cappellano lo quale si chiama lo 
Gualtieri* et his terminatur: „Qui finisce il libro 
dell’ amore, il quale si chiama lo Gualtieri fatto da 
Andrea Chappellano. Deo grazia amen.“ Codex 
Riccardianus totum textum continens eum trattato 
d 9 amore appellat. Scriptus est anno 1408 „per 
mano di Michele dallessandro arrighucci* 4 . Hae 
versiones plerumque fideliter verba codicum Lati- 
norum reddunt; fons Riccardianae exemplar fuit 
codici Vaticano simillimum 5 . In bibi. Laur. etiam 
asservatur versio capituli VIII libri secundi: De 
regulis amoris , quae inscribitur : Gualtieri damore 
nel primo libro , dei chaualiere brettone com' elli 



*) cod. Barberinianus XLVI, 28, f. 51 r° — 86 vum (saec. XV). 
*) cod. Riccardianus 2317 (saec. XIV) et 2318 (saec. XV). 

3 ) Laur. Pl. XLI, 36; Palat. E, 5, 6, 23. 

4 ) De versionibus Italianis copiosius P. Rajna scripsit 1. c. 
p. 216 — 221. Ipse inspexi versiones Barb., Ricc., Laur. 
Crescimbeni aliquot iudicia amoris e cod. Ricc. 2318 ex- 
cerpta in L’Istoria della volgar Poesia, Vol. II, p. 89 — 92, 
affert. 

8 ) De hac parentela infra dicetur. 

arrivo K Est retractatio versionis Riccardianae. 
Regulae etiam amoris ex hac retractatione excerptae 
in compluribus codicibus reperiuntur (Rajna, 1. c., 
p. 220—221). Saeculo XVI retractatio operis La- 
tini Italice redditi typis data est, in quo libro Boc- 
caccio poetae opus Andreae tribuitur 2 . 

Versiones Germanicae etiam duae sunt, quae 
saec. XV provenerunt. Antiquior an. 1404 facta 
est ab Eberhardo Cerine (Eberhard Kellner). Quas- 
dam modo partes operis amplectitur versibus datas, 
alii poemati insertas; poeta se ipsum facit regulis 
amoris potiri in curia Sydri regis cuiusdam 3 . 
Alteram Hartlieb medicus Bavaricus ad finem saec. 
XV fecit; typis bis data est: Augustae Vindeli- 
corum an. 1482 et Argentorati 1484. Inscripta 
est: Das Buch Ouidii von der Liebe . Interpres 
nomen auctoris ignoravit. In praefatione his ob- 
stupescimus verbis: „wie eyn meister Albertanus 
genannt diez Buch gesammt und gemacht einem 
Briten genannt Gwaltherus“. Quo modo hic no- 
men Albertani irrepsit? Dicas, interpreti in manu 

J ) Laur. 42, 38 f. 119 sqq. Edita a Doni: Prose antiche di 
Dante, Petrarcha etc.> Firenze 1547. 

2 ) Diez primus hunc libellum animadvertit (1. c.). Appellatur : 
Dialogo d’amore di M. Giovanni Boccaccio. Interlocutori 
il signor Alcibiade & Filaterio giouane. Tradotto di La- 
tino in Volgare da M. Angelo Ambrosini. Opera molto 
diletteuole. In Venezia MDCXI. 

8 ) Fragmenta pauca in Von Hagen und Biisching: Littera- 
rischer Grundriss zur Geschichte der Deutschen Poesie 
von der altesten Zeit bis in das sechzehnte Jahrhundert. 
Berlin 1812. S. 437—441. 

fuisse exemplar nomine Albertani denotatum. At 
puto, me affirmare posse, hanc versionem e co- 
dice altero Guelferbytano ( G vid. infra p. XXXVI) 
tractam esse, qui XV saeculo scriptus est; nisi 
credere malis, cod. Guelf. apographum esse eius, 
quo usus est Hartlieb 1 . 

Nulla versionum quidquam affert, quod usui 
sit ad tempus Latini operis determinandum. 

Operis Andreae duodecim libri scripti nobis 
exstant, saeculis XIII (?), XIV, XV exarati; huc 
accedunt, qui libri quandam partem eius continent. 
Totum opus hi praebent: 

A Ambrosianus, bibi. Ambrosianae A N° 136, 
XV saec. 

B Guelferbytanus , bibi. Aug. Guelferbyt. N°83, 
18, XV saec. 

C Vaticanus, coli. Ottobonianae N° 1463, XIII (?) 
saec. 

D Parisinus, bibi, nationalis N° 8758, XIV saec. 

E Montepessulanus, bibi, facult. med. Montepess. 
N° 217, XIV saec. 

F Gaddianus, bibi. Laurent. cod. Leop. Gadd. 
N° 178, XV saec. 

G Guelferbytanus, bibi. Aug. Guelf. N° 71, 20, 
XV saec. 



*) Capitula VII — VIII (De iud. amoris et de regulis amoris) 
versionis huius edita sunt a Christ. v. Aretin in libro in- 
scripto Ausspruche der Minnegerichte , Munchen 1803 , 
p. 61 — 114; accedit epistola comitissae Campaniae. Pro- 
prietates codicis Guelferbytani, in versione reperiuntur. 

H Monacensis, bibi, regiae Bavariae, N° 416 
miscell 4°, XV saec. 

/ Parisinus, bibi, nationalis, N° 10363, XV saec. 

Cod. Brugensis, bibi. Brugensis N° 479, XV 
saec. 

Cod. Lipsiensis, bibi. Univers. Lips. N° 1593, 
XV saec. 

Cod. Vindobonensis, bibi. Palat. Vindobonensis 
N° 5363, XIV saec. 

Horum codicum, quos litteris notavi, ipse in- 
spexi, B — I cum editione libri Andreae anni 1610 
contuli 1 , Ambrosianum transscripsi. Tres reliquos 
evolvere non potui. Vellem equidem eos inspexisse; 
puto tamen, quod postea ostendere conabor, nullius 
momenti eos futuros fuisse ad textum operis resti- 
tuendum. 

A Codex Ambrosianus 120 foliis chartaceis 
constat formae oblongae non maximae. Paginae 
in columnas non divisae sunt, numerus linearum 
varius, scriptura cursiva Gothica. Initiales rubro 
pictae sunt, compendia scripturae pauca. Opus 
Andreae continetur foliis 1 r° — 111 r um ; divisum est 
in duos libros quorum longe maiorem partem prior 



*) Quum mihi non liceret temporis exiguitate prohibente 
collationem cod. Guelferbytani B usque ad finem perdu- 
cere, doctus vir Germanus, Gronau, registrator bibi. Guelf., 
rogatu meo partem reliquam contulit. Guelferbytani G 
et Parisini 1 textum non totum cum ed. 1610 compa- 
ravi; magnam partem contuli, alia modo inspexi, ubi 
locum difficilem alii libri praebent. Sed fere nulla memoria 
digna reperi. 

amplectitur, posterior modo tractatum de reproba- 
tione amoris continet; maior tamen quam ceterae 
littera initialis rubro picta suspicionem facit divisio- 
nis maioris eo loco, quo complures codices, opus in 
tres distribuentes libros, initium libri secundi faciunt; 
litterarum etiam forma hoc loco mutata est, pa- 
gina Gothicis litteris exarata, obliquis relictis. Ad 
finem libri primi haec leguntur: Explicit liber ac- 
quirendi amoris hic. Incipit liber remedij seu de- 
relinquendi amorem. Ad finem totius operis addi- 
tur : Explicit liber amoris derelinquendi. — Inscrip- 
tione opus caret. In altero foliorum, quae textum 
antecedunt, scripta sunt haec: Andree Cappellani 
Regij de amore et Fabula Gryseldis que etiam 
inter Boccacij fabulas reperitur. Versio . . . - 1 sed 
deest in fine. In altero folio: De amore incerti 
auctoris (duo verba ultima postea linea transver- 
sali deleta sunt) Andree Cappelani Regij Item Fa- 
bula Gryseldis que etiam inter Boccacij fabulas 
reperitur. Codex antiqui characteris, ann. 2 . 

In infima ora paginae: Felicibus auspiciis Ill mi 
Card. Frederici Borrhomaei Bibliothecae Ambrosiane 
fundatoris Olgiatus uidit anno 1603 3 . 



*) Non satis intelligo nec scribere possum duo (?) verba 
sequentia. 

2 ) Annus non additus est. Commemoratur cod. A ab Ebert : 
Ueberlieferungen zur Geschichte II, 130 — 131. 

8 ) Antonius Olgiatus saec. XVII praefectus erat bibliothecae 
Ambrosianae. Haec duo folia ab eodem scripta non suht, 
neutrum a scriba libri confectum videtur. 

Infra subscriptionem codicis numerus 1415 ap- 
positus est; hoc tamen deleto infra scripsit aliquis 
vel idem 1514. Sequitur deinde, alia atque codex 
scripta manu, querimonia alicuius dolentis, se co- 
actum esse domum suam aliquot milites recipere 
in urbem Melegnano Italiae septentrionalis. Nume- 
rus ille annum significat, quo haec scripta sunt, 
videtur prior annus 1415 errore adscriptum pro 
1514, deinde deletum 1 . Anno igitur 1514 hic 
codex in Italia erat. Antiquiorem autem codicem 
esse, et ex eius habitu elucet , et in folio, quod 
est ad finem libri, inter multa alia ibi scripta, 
quae ad Andreae opus non pertinent, haec verba 
leguntur: MCCCC 0 LXXVIII die quarto IIII mensis 
sept. Hunc codicem in Italia esse scriptum multa 
verba Italicis similia probant velut „melanconia“, 
„augumentare“, „demostrare“, „Gualtieri“ (De*am., 
p. 322 n. 23) aliaque. 

B Codex Guelferbytanus, saeculo XVII biblio- 
thecae Aug. Guelf. adscitus, foliis constat 151 
chartaceis fol. max. Continent fol. 1 — 92 : De 
casu Troiae et Bello troiano Guidonis de co- 
lumna et Mathei de porta, cuius operis ad calcem 
haec leguntur: Factum est autem presens opus 
Anno dominice incarnationis MCCLXXXVII eius- 
dem prime indictionis feliciter. Additum est : Scrip- 
tum per me theodricum amelonck de almania fide- 
liter et finitum XI die mensis Junij Anno M.CCCC 
et XLI1. Deo gratias. In fol. 93 r° suprascriptum 



*) De cod. Ambros. scripsit P. Rajna, 1. c. p. 223. 

est: De arte amandi. De reprobatione amoris et 
eius remedio. Ad initium et ad finem libri de 
reprob . amoris additae- sunt lineae aliquot, quae- 
dam de mulieribus continentes: Transsumptiones 
mulieris et partium eius et: Transsumptiones mu- 
lieris et amoris eius et membrorum ipsius . Haec 
nequaquam ad librum Andreae pertinent. Post 
haec ad finem libri: Et sic finitur tractatus de 
reprobatione amoris et de eius remedio 1442 
. 9 . Julij deo gratias. — Totus codex eadem scrip- 
tus est manu. Scriptura Gothica luculenta, initiali- 
bus gyrisque rubro viridique pictis ornata. Etiam 
hic opus Andreae in duos libros divisum est. 

C Codex Vaticanus constat membran. foliis 
105 formae 4 min. Continet: De rebus Alexandri 
magni; De amore (inde a fol. 31 r° ad fol. 79r um ); 
De gestis Frederici Imperatoris. Usque ad fol. 
79r um lineis integris scriptus est, deinde binis co- 
lumnis dispositus. Scriptura, quamquam compendiis 
difficilibus caret, non admodum facilis ad legen- 
dum, eiusdem videtur 'manus per totum librum. 
Compluribus locis atramentum fere totum situ 
evanuit, ut litterarum modo ductus cernantur. Fol. 
31 r° in summa ora paginae scriptum est: Incipit 
liber amoris et curtesie ab andrea capelano regis 
francie compositus; in fol. 63 r° legitur: Explicit 
lib. I. incipit II. Qualiter amor retineatur; ad 
calcem operis haec modo verba: Deo gratias 
amen. — Capita librorum non nisi maiusculis rubris 
glaucisque distinguuntur. Temporis nulla indicatio. 

Caret cod. tribus iudiciorum amoris (XI, XVIII, 
XIX). Hic codex in Italia scriptus est, quod ex 
verbis „melanconia“, „demostrare“ aliisque elucet 1 . 

D Codex Parisinus 2 , membr. formae 4 mino- 
ris, 119 constat foliis, scriptura binis columnis 
disposita. Initiales, maiores ad initium singulorum 
librorum, minores in capitum initio, rubro glauco- 
que satis concinne pictae sunt. Foliis duobus 
primis index capitum inscriptus est, post quem 
haec leguntur: Incipit liber de arte honeste amandi 
et de reprobatione inhonesti amoris editus et com- 
pillatus a magistro andrea francorum aule regie ca- 
pellano. Verba q. s. „honeste“ et „inhonesti“ supra 
lineam ab alia manu addita sunt et litteris inclina- 
tis scripta, quum codex litteris Gothicis exaratus sit. 
Fol. 3r° praefatio incipit. Ultimum folium vacuum 
est, item fol. 31, fol. 33v um , dimidia pars folii 34 r j , 
fol. 34 v 1 coi. altera tribus lineis exceptis, fol. 35r um . 
Tituli capitum rubro picti. Opus in duos distri- 
butum est libros, alter duodeviginti, alter novem 
capita habet; sed divisio eadem non est, quam 
praebent cdd. AB. Alter liber cod. D initium 
capit a capitulo, in quo de amore retinendo dispu- 
tatur. Ultimum eius capitulum est liber De reprob. 
amoris inscriptus. Scriptura Gothica satis elegans. 
Ad finem operis adscripta sunt haec: De arte 
amatoria. Et amoris reprobatione perfectum nunc 



*) De cod. Vatie, scripsit P. Rajna, 1. c. p. 223. 

2 ) Hunc codicem Raynouard reperit in bibi, nationali ; Diez 
et G. Paris eo usi sunt. 

explicit opus. Editum a magistro andrea regine 
capellano. Ad gualterium amicum suum, cupien- I 
tem in amoris exercitu militare. Qui etiam liber | 
alio nomine dicitur flos amoris. — Temporis trans- 
scriptionis nulla indicatio. Hic liber et Vaticanus I 
mihi antiquissimi videntur codicum operis Andreae 
capellani ita tamen, ut Vaticanus antiquior iudi- ' 
cetur. 

E Codex Montepessulanus, chart. form. 4 vel 
formae oblongae min., binis scriptus est columnis 
52 linearum; continet 42 folia, quorum textus 38 
unamque columnam occupat. In folio primo codi- 
cis anno 1721 titulus pictus est: Galteri seu potius 
Anonymi Liber de conciliando Amore. Codex 
ms. Bibliothecae Buherianae D 69 MDCCXXI. — 
Sequuntur duo folia vacua, inter quae folium ab- K 
scissum est. Etiam post fol. 39 quatuor folia 
abscissa sunt. Quae in fol. 39 libro terminato 
tres restant columnae, nunc vacuae sunt, olim in 
iis quaedam scripta erant, manu, ut mihi quidem 
visa est, eadem, qua praecedentia, scriptura autem 
omnis spongia, ut videtur, exstincta est; ita rara 
incertaque vestigia intelligi non possunt. Scriptura 
Gothica, litterae initiales non pictae. Ad initium 
adscriptum est: Incipit liber Galteri, ad finem: 
Explicit liber Galteri. — Temporis nulla indicatio. 

In libros divisus non est. Capita plerumque in- 
scriptione, semper numero carent. Nomen aucto- 
ris non commemoratur. Caret cod. iisdem iudiciis 
quibus C. 

F Codex Gaddianus 69 fol. formae 4 min. 
constat; binis coi. scriptus 33 linearum. Ornatus 
est litteris pictis ad initium librorum, quarum prima 
imaginem clerici librum manu tenentis repraesen- 
tat, cui libro litteris parvulis vocabula prima prae- 
fationis Andreae libri inscripta sunt. Prima littera 
singulorum capitum alternatim rubro et caeruleo 
colore picta est. Opus distributum est in tres 
libros. Fol. 49v° (Lib. II, c. V. p. 250) haec le- 
guntur: Explicit liber primus, incipit secundus de 
remedio amoris; fol. 60 v° (p. 313): Explicit liber 
II de remedio amoris. Incipit tertius de contemptu 
amoris. Ad finem: Explicit liber a sapientissimo 
andrea regis francie capellano compositus ad pre- 
cum instantiam Gualterii nomine regis memorati 
nepotis, deo gratias. Codex nullam inscriptionem 
habet, tituli capitum rari sunt; nulla indicatio dati. 
Caret iisdem iudiciis quibus C et E. 

G Codex Guelferbytanus, formae obi. max., 
fol. chart. 304 complectitur. Continet librum Fr. 
Petrarchae: De remedio utriusque fortunae, et 
a fol. 240 — 304 librum Andreae, qui hanc in- 
scriptionem habet rubro pictam: Pogius de amore 
et arte amandi, et de Remediis amoris. Quae 
falsificatoris opus esse videtur \ neque enim eadem 
manu scripta est qua cetera. Cod. in libros non 
distributus est. Scriptura festinationem scribae 
prodit. Magna pars codicis madore corrupta et 



*) Ebert: Zur Handschriftenkunde, Leipzig 1825, Bd. I, 
p. 150. 

quidem fol. 240 — 271, ut difficillimae sit lectionis. 
Ad calcem: Deo gratias etc. Alia manus infra 
scripsit: Pogius de arte amandi et ipsius amoris 
reprobatione. — Annus transscriptionis non indica- 
tus est. 

H Codex Monacensis, form. 4 min., foliis chart. 
245 constat, quae tria antecedunt vacua, duo se- 
quuntur. Litteris scriptus est minutis crassisque 
lineisque integris, saepe abbreviationibus difficilibus 
laborat. Praeter librum Andreae fol. 1 r um — 81 v um 
complectentem multa continet alia. Ad initium 
libri legitur: Incipit prima pars tractatus de amore ; 
ad finem: Explicit liber Amoris finitus In Berlin 
In die sancti Kyliani martyris Anno domini 1451. — 
In indice codicis Tractatus de amore inscribitur. 
Animadvertendum est, in hoc codice opus Andreae 
in quatuor distributum esse libros. Caret cod. 
iisdem iudiciis quibus CEF. 

I Codex Parisinus, fol., chart. fol. 93 constat, 
quorum duo ultima vacua , magnis initialibus 
non coloriatis ornatus est. Lineae integrae. Distri- 
butum est opus in duos libros. In fol. 60 r°: Incipit 
liber secundus qualiter amor retineatur. — Tituli 
capitum rari, rubro picti. Nulla inscriptio. Ad 
calcem : Explicit liber amoris compositus ab andrea 
capellano ad Instanciam Galterii discipuli sui. In- 
titulatus de gloria iuuentutis et fuit expletus dei 
adiuuante auxilio die vicesima septima mensis 
octobris anno Incarnationis domini millesimo qua- 
dringentesimo sexagesimo secundo. — Sub his verbis 

legitur: Finis, et paulo infra: Sic stultus est qui 
mulier querit. Caret hic liber iisdem iudiciis quibus 
CEFH Anno 1807 Millin hunc librum scriptum 
Aquis Sextiis apud librarium quendam vidit 1 . 

Codex Brugensis, chart. formae obi. min., con- 
stat 72 foliis, pagina in binas coi. divisa 47 li- 
nearum. Continet tres tractatus, quorum primus 
est : Liber Aristotelis de secretis secretorum seu de 
regimine principum; secundus: Petri Alphonsii de 
disciplina clericorum; tertius: Galteri de amore. 
Hic 38 folia habet. Ornatus est initialibus rubris 
caeruleisque, tituli capitum rubro picti , numeris 
non additis. In libros divisus non est. Fol. 34 r° 
supra textum: Incipit liber Galteri, fol. 71 v°: Ex- 
plicit liber Galteri. Prorsus similis codici E iis- 
dem iudiciis caret 2 . 

Codicem Lipsiensem non vidi. Haec de eo 
Ad. Ebert vir praeclarus in catalogo bibi, scribit: 
Textus Andreae, qualis est in hoc codice, 
ubique fere consentit cum editione Tremo- 
niensi anni 1610. Caret partitione in libros et 

*) Millin: Voyage dans les Departements du Midi de la 
France, Paris 1807, t. II, p. 259 n. 1. Librum mscr., 
quem se vidisse dicit, hoc modo describit: „Liber amoris 
compositus ab Andrea Capellano circa 1180, in-fol., ma' 
nuscrit sur papier de Pan 1462. 

2 ) Cod. Br. ipse non vidi. Partes quasdam eius transscripta 
mihi in manibus sunt. Errores codicis E hic reperiuntur, 
abbreviationes sensu carentes eaedem et eodem modo scrip- 
tae; raro parva quaedam discrepant. Aut cod. Br. trans- 
scriptio est codicis E , aut, quod potius putaverim, libra- 
rius utriusque fideliter idem archetypum transscripsit. 

temporis notatione in sententia lata per comitissam 
Campaniae. Nullum itaque usum praestat hic co- 
dex in restituenda genuina forma suavissimi operis. 
Est saeculi 15. medii". Quum praeter hunc librum 
unus modo, Guelferbytanus G , notationem tempo- 
ris epistolae comitissae omittat neque tamen tex- 
tum eundem praebeat quem editio 1610, cod. Lip- 
siensis is est, quo usus est editor 1 . 

Codex Vindobonensis, quem non vidi, breviter 
commemoratus est a F. Wolf 2 . Liber chart. 115 
foliorum. Fol. lr° — 60v um : Andreas capellanus 
Liber amoris; fol. 61 r° — 1 15v u ’ Joannes de Mande- 
villa: Iter Hierosolymitanum. Opus Andreae di- 
visum est in tres libros. Nulla inscriptio, nulla 
indicatio temporis nec nominis auctoris neque dati 
transscriptionis. Ad initium libri haec leguntur: 
Incipit liber amoris et cortesie prohemium; ad 
finem capituli De amore meretricum * : Explicit 
primus liber ad Galterium Incipit secundus. Qua- 
liter amor retineatur; post regulas amoris: Et sic 

*) Dicit quidem Mulherus editor in inscriptione , plures sibi 
codices notos fuisse. Etiam amicus quidam litteris Mul- 
hero missis, eum hortatur, ut „exemplar cum exemplari 
conferat". Et fieri potest, ut cod. G ei notus fuerit; neque 
vero eo usus esse videtur in dubiis. 

2 ) Denkschriften der kaiserl. Akad. der Wissensch. Philol.- 
hist. Classe. Wien 1864 (XIII), p. 186. Describitur cod. 
breviter in Tabulis codd. mss. in Bibi. Palat. Vindob. 
asservatorum ed. Acad. Caesarea Vindob. 1864 — 1875. 
t. IV, 109. — Mussafia (Sitzungsber. 1. c.) quaedam ex- 
cerpsit ex hoc codice. 

3 ) p. 237. 

est finis. Deo laus et gloria trinis. Sequitur liber 
de reprobatione amoris ad Gualterium. Ad finem 
tertii libri : Explicit libellus de reprobatione amoris. 

His addi potest, partem illam operis, quae De 
regulis amoris inscribitur, aut totam aut regulas 
solas, in quibusdam codicibus reperiri: In biblio- 
theca Laurenziana regulae solae in codice asser- 
vantur XV saeculi 1 . Aliud exemplum in biblioth. 
Magliabechiana Pio Rajna vidit 2 . Bibliothecae re- 
giae Bruxellensis cod. numeris 1890 — 1892 distinc- 
tus totum capitulum de regulis amoris continet. 
Hae transscriptiones excerptae sunt ex opere An- 
dreae, quod elucet e verbis eas antecedentibus. 
Haec enim ex opere Andreae sumpta sunt vel eo 
nos reducunt: In cod. Laur. suprascriptum est: 
Regule de amore iuxta Gualterium; in c. Maglia- 
bech.: Vid[e]amus ergo regulas qu[e i]n carta re- 
periuntur ascripte sunt autem Regule tales; in cod. 
Bruxellensi: Qualiter amoris regule fuerint invente. 
Nunc autem ad amoris regulas redeamus. Regulas 
autem amoris Gualteri etc. 

Textus Latinus trium librorum Andreae de 
amore bis typis datus est. Editio antiquior sae- 
culo XV prodisse videtur 3 . Neque loci neque 
anni ullam habet indicationem. Exempla eius 



^Bandini: Bibi. Leop. Laur. T. IV cod. III, 603 v°. 

2 ) 1. c. p. 221; cod. II, I, 395. 

3 ) Primus hanc editionem Menckenius commemoravit : Mi- 
scellanea Lipsiensia nova, Lipsiae 1751, t. VIII part. I, 
454 sqq. 

III 

rarissima 1 . Inscripta est: Tractatus amoris et de 
amoris remedio Andree capellani pape Innocentii 
quarti ad Gualterium Incipit feliciter et habet qua - 
tuor partes. Haec editio e codice Monacensi 
pendet, qui solus quatuor habet libros iisdem locis 
incipientes quibus in hac editione. Quatuor iudiciis 
amoris caret quibus etiam codex. Praeterea tituli 
capitulorum iidem sunt utrique libro, sed inscriptio 
alia est atque codicis. Sumpta est e Compendio 
moralium not. Ieremiae de Montagnone 2 . Neque 
tamen dubitari potest, quin cod. H huius libri sit 
parens, nam praeter cetera fere ubique congruentia 
hanc praebet similitudinem : Quum a librario codicis 
in iudicio secundo 3 spatium versuum circiter trium 
vacuum sit relictum, hoc idem fecit editor libri. 

Altera editio Dethmaro Mulhero cuidam debe- 
tur. Inscribitur: Erotica seu Amatoria Andreae 
Capellani Regii vetustissimi scriptoris adveneran- 
dum suum amicum &w ait herum scripta numquam 
antehac edita sed saepius a multis desiderata . 
Nunc tandem fide diversorum MSS codicum in 
publicum emissa a Dethmaro Mulhero . Dorp - 
mundae . Typis Westhovianis . Anno Vna Caste 



*) Parisiis in bibi. nat. et Vindobonae in bibi. Palat. Vindob. ; 
fragmenta aliquot in coli. Valicelliana Monaci invenit (P. 
Rajna, 1. c. p. 226). 

2 ) Vid. supra p. V et IX et Rajna 1. c. 
s ) Vid. p. 274 n. 11. Quasdam partes huius libri, quum ex- 
ternis bibliothecis mutuum eum dare non liceat bibi, na- 
tion. Parisinae, vir praestantissimus L. Delisle, praefectus 
bibliothecae, maxima benignitate ipse mihi transscripsit. 

& Vere a Manda 1 , Supra dictum est, hanc edi- 
tionem indicatione anni carere, quae in omnibus 
codicibus, Lipsiensi et Guelferbytano G exceptis, ad 
finem epistolae comitissae Campaniae additur; etiam 
explicavi, qua de causa cod. Lips. fons est ha- 
bendus huius editionis 2 . Rara etiam haec editio. 
Utraque erroribus multis laborat, partim qui codi- 
cibus debentur, partim qui negligentiae eorum, qui 
eas typis dandas curaverunt. 

Haec est ratio codicum, ut duo unius esse 
stirpis a ceteris separatae facile intelligantur, ceteri 
autem omnes, quamquam inter se ita discrepantes, 
ut in duas familias segregentur, ex alio archetypo 
duci videantur. Qui duo ab reliquis recedunt, A et 
B sunt, uterque XV saec. scriptus. Iam supra 
breviter commemoravi, in duobus codicibus an- 
num 1174 in an. 1210 mutatum esse 3 . In codi- 
cibus AB haec legitur notatio temporis epistolae 
comitissae: Ab anno domini M.CCX. mensis 

Septembris Indictione duodecima 4 . Ceteri, cod. 
Lips. et cod. G exceptis 5 , talem fere notationem 
praebent: Ab anno MCLXXIV Kal. mai. Indic- 
tione VII 6 ; in his omnibus XII (XIII) praecepta 



*) id est 1610; exemplaria aliqua Tremoniae 1614 edita sunt. 

2 ) vid. supra p. XXX , In sequentibus , codicem Lips. si. ' 
milem editioni 1610 esse, pono. 

3) p. II n. 2. 

4 ) p. 155. — Hanc discrepantiam primus P. Rajna animad- 
vertit cod. A inspiciens; 1. c. p. 246. 

6 ) vid. p. II n. 2 et p. XXX. 

6 ) p. 155. 

nr 

amoris alium ordinem servant atque in AB. Codd. 
CDEFGH1 , cod. Brug., cod. Lips., cod. Vindob. 
saepissime inter se consentientes multis locis ab 
AB discrepant. Illi autem decem codices ipsi in 
duas series divisi sunt. Nam in capitulo VII libri 
secundi, quod De indiciis amoris inscribitur, sex 
codd., CEFHI et cod. Brugensis, eundem non 
praestant numerum iudiciorum quem reliqui. Tria 
desunt iudicia: XI, XVIII, XIX. Communem igi- 
tur parentem sex codd. habuerunt, neque tamen 
ex eodem libro omnes fluxerunt, nam haud raro 
prorsus dissimiles sunt. Quod ad codicem Lips. 
et cod. G attinet, tanta similitudine cum ceteris 
codicibus octo coniunguntur, ut ab iis dirimi non 
possint. Existimandum est, negligentia notationem 
anni excidisse in codice quodam cum reliquis con- 
sentiente 1 . Ceterum hi duo codices parentela 
arta iuncta non sunt, nam. cod. Lips. cum codi- 
cibus EH et cod. Brugensi convenit, codice G 
saepe propius ad codicem D accedente. 

Cdd. A et B unius atque eiusdem originis 
sunt, B saepe tam propinquus codici A , ut dicas, 
eum ex A exscriptum. Quod tamen ita non esse, 
multis probatur locis, ubi pro mendosis verbis co- 
dicis A bona B praebet, quae coniectura obtineri 



*) Videtur hoc iam factum esse XIII saec. Nam in versione 
a Drouart La Vache facta anni indicatio etiam omissa est. 
Fieri quidem potest, ut ipse D. eam omiserit ; alia autem 
in re satis mira rursus cum cod. G. convenit (v. p. XXXVII). 

non potuerunt 1 . Ceterum pessimo genere correc- 
tionum laborat, licenter lacunis expletis multisque 
verbis mutatis, quae sensu omnino non carebant. 

Quod idem dico de cod. C, antiquissimo certe 
codicum adhuc exstantium, magis tamen de priore 
parte dimidia. Ceterum cod. non sine cura scrip- 
tus est 2 . 

Cod. D sine dubio maxima diligentia scriptus, 
evidenter tamen multis locis formam recentiorem 
orationis quam cod. A exhibet. Interdum correc- 
tione usus est librarius, moderate tamen. Et in 
margine huius codicis et codicis C saepius eadem 
manus, quae textum scripsit, variam lectionem addi- 
dit, cui semper adverbium „aliter“ (aV.) adscrip- 
tum est. 

Cod. E (et cod. Brug.) deterior est codice D , 
neque tamen nimia negligentia scriptus. Ad hunc 
proxime accedunt cod. H et lectio editionis an. 
1610 (cod. Lipsiensis), ita tamen, ut librarius co- 



J ) Hoc satis etiam probatur dissimilitudine inscriptionum 
capitulorum utriusque codicis. Deinde multis locis B 
praebet, quae A omisit (v. passim v^r. scriptura) Aliquan- 
tum temporis inter has duas transscriptiones intercessisse 
videtur, eoque tempore aliquem correctiones nonnullas in 
archetypum earum introduxisse aliis codicibus inspectis. 

2 ) Animadvertendum est, cod. C cum codd. FEH inde ab p. 
271 (Cap. VII: De iud. amoris) saepius consentire. For- 
tasse antiquioribus temporibus exempla aliqua codicum 
mutila fuerunt, postea pars ulterior addita est ex eodem 
exemplo transscripta , vel codd. CF fuerunt, qui, primo 
manci, postea suppleti sunt parte e libro transscripta si- 
mili codicibus EH. 

dicis H codicem B vel eius archetypum vel alium 
codicem eiusdem generis cognovisse videatur. 

Cod. G multas correctiones pravas praebet; 
cod. /, qui, quanquam ei sectae adseribendus est, 
cui tria iudicia desunt, saepe tamen codici D ap- 
propinquat, multis gravissimisque erroribus foeda- 
tur nec ullius fere pretii est. 

Etiam librarius cod. F magna socordia singula 
verba seriesque verborum praetermisit, saepe etiam 
recte non legit vel conatus est emendare, quae ei 
obscura videbantur. Textus potius cum textu 
codd. C et D consentit multo autem deterior, 
interdum etiam ad alios (EH) deflectit imprimis 
in ulteriore parte (v. p. XXXV n. 2). 

Iam dixi, codicem H textum editionis princi- 
pis, et editionis an. 1610 codicem Lipsiensem 
praebuisse, versionem Germanicam anni 1482 e 
codice G pendere, quod ex inscriptionibus iudi- 
ciorum amoris facile intelligitur x . G etiam unus 
initio capituli, quod inscribitur: De regulis amo- 
ris , narrationem extendit additamentis quibus- 
dam, quae in versione etiam reperiuntur 2 . Ver- 
sio Riccardiana, ut dixi, e codice Vaticano si- 
millimo fluxit. Mira autem hic res notanda est; 
nam haec versio omnia iudicia amoris exhibet, 
codice C tribus carente. Versio fere omnia illa 
habet, quae cod. C ab ceteris omnibus codici- 
bus seiungit. Fortasse interpres tria illa iudicia 



h P . xx. 

2 ) De am., p. 295 n. 7. 

ex alio codice traxit, vel potius, codice in fine 
mutilo, alio exemplo usus est (vid. p. XXXV n. 2). 
Versio Barberiniana utrum e codice Latino nobis 
noto derivata sit necne, dicere non audeo, quum 
nulla indicia certa mihi occurrerint. Annum 1174 
exhibet et plenum numerum iudiciorum. 

Etiam versio Francica, a Drouart La Vache 
facta, maiorem partem codicum sequitur, caret 
anni notatione in epistola comitissae. E codice 
Latino, ex quo fluxit, sumpta sunt, quae le- 
guntur in infima ora fol. 24 v* : Hic est epistola 
missa comitisse campanie ; quae verba non reperi 
in codicibus a me inspectis. In hac versione pro 
nomine Alinoriae reginae legitur „la Royne dale- 
maigne“ . Iam exeunte igitur saeculo XIII haec 
lectio vitiosa in codices irrepserat, quam ubique cod. G 
praebet (regina Alamanie ), uno loco cod. E. Er- 
mengarde („Mengarda“) in ea „Marguerite“ vo- 
catur, et uno loco comitissae Campaniae substi- 
tuitur „la comtesse de bouloigne Caret vicesima 
secunda regularum amoris, qua etiam carent cod. 
G et editio 1610. 

His de codicibus notatis rursus quaerimus, 
num ne hi quidem ullum indicium praestent, 
quo nobis liceat aetatem libri Andreae finibus 
certioribus circumscribere. Et hic nobis occur- 
rit res digna, quam consideremus, commutatio- 
nem illam dico, qua annus, quo scripta dicitur 
epistola comitissae, in an. 1210 conversus est. 
Dixi, Rainam eam primum in cod. A animadver- 

tisse 1 ; postea eam in codice B inveni. Rajna de 
hac re copiose dissertans magna sagacitate pro- 
bare conatus est, librum Andreae ante annum 1210 
scriptum esse, fortasse ultimis annis saeculi XII. 
Dubitari non potest, quin codices annum 1174 ex- 
hibentes genuinam praebeant lecturam , quum 
Maria comitissa Campaniae hoc anno vixerit, duo- 
decim autem annis ante illum mortem obierit. Iam 
Raina docet 2 , hanc discrepantiam errore non pro- 
venisse, non modo enim annum mutatum esse 
sed etiam mensem et, quod maximum quidem 
est, indictionem, et ita eam commutatam esse, 
ut ad Septembrem mensem anni 1210 conveniat 3 . 
Hinc igitur v. d. concludit, librarium, qui primus 
annum 1210 in librum manuscriptum introduxerit, 
eo ipso tempore anni 1210 transscriptionem exara- 
visse; aliter enim explicari non posse neque, cur 
eum potissimum annum elegerit, neque, quo modo 
in mentem ei venerit numerum indictionis compu- 
tare. Neque negaverim, me viro doct. potissimum 
assentiri ; etsi non prorsus certa magna veri similitu- 
dine haec coniectura nititur. Quin etiam, quod dicit 
Rajna, necesse esse, librum aliquot annis ante an. 
1210 scriptum esse, si apographum intercedere in- 
telligatur inter archetypum ipsum et transscrip- 
tionem anni 1210 4 , videor mihi pro certo affirmare 



*) p. XXXIII n. 4. 

2 ) 1. c. p. 247. 

3 ) De dubitatione quadam exigua v. Rajna 1. c. 

4 ) 1. c. p. 248 n. 3. 

posse, hanc transscriptionem ex apographo de- 
scriptam esse. Errores enim quidam communes 
sunt codicibus AB cum EH alterius stirpis ; ergo, 
antequam illa commutatio introducta est in pa- 
rentem codicis A , iam librarius quidam manu- 
scriptum auctoris vel aliud exemplar describens 
aliqua neglexisse vel minus intellexisse videtur. 
Neque enim auctori ipsi haec attribuere licet l . 
Existimandum igitur est, librum exeunte saeculo 
XII factum esse et, si „regem Ungariae" Belam III 
habemus, ante an. 1196, quo anno mortuus est. 
Neque tamen, quamquam veri similia haec sunt, 
omnem dubitationem tollunt. Sed , quum nihil 
certi iis obiici possit, et hic conatus aliqua tan- 
dem re nitatur, quod de aliis conatibus aetatis 
Andreae constituendae dicere non licet, puto his 
standum esse. 

Hunc librum Gualterium appellatum esse, iam 
ex Albertani verbis patet dicentis 2 : „ Alter vero 
amor est pravus, qui cupiditas potest nuncupari: 
de quo Gualterius tractavit, illumque diffinivit di- 



*) Talia sunt: p. 157: habendo ABEH; p. 207: partem-se 
om. ABH; p. 215, 13 ubi eadem verba exciderunt in 
EH (et in editione 1610) quae in AB, et ibd. 23, ubi 
omnes textum corruptum praebent; 275, 19: sit pro 
scit in ABEH; 272, 17: illicitum ACEFHb (om. B)> 
348, 7 : locum eundem om. ABCEFH (Hunc locum 
uncis inclusi, quod fieri non debuit. Omissio orta est 
ex similitudine verborum q. s. venire et invenire'). Alii 
sunt fortasse loci minus tamen certi. 

2) Selmi, 1. c. p. 203. 

cens: Amor est passio quedam innata procedens 
ex visione et immoderata cogitatione forme alterius 
sexus, ob quam quidem aliquis super omnia cupit 
alterius potiri amplexibus et omnia de utriusque 
voluntate in ipsius amoris precepta complecti" *. 
Credas, Albertanum putasse, nomen auctoris Gual- 
terium esse. Postea eandem denominationem apud 
Nicolaum Margivallensem invenimus 2 , et versio 
Barberiniana expressis verbis dicit, librum Andreae 
Gualterio Italice nominari 3 , quo nomine etiam 
usus est, qui capitulum Vili libri II Italice retrac- 
tavit ex versione Riccard. desumptum 4 . Hoc no- 
mine librum saepe etiam a poetis Italianis saeculi 
XIV appellatum esse, P. Rajna probat 5 . Cod. E 
et cod. Brugensis nomen Galteri prae se ferunt 6 
itemque fragmentum supra memoratum regulas con- 
tinens amoris 7 . E contrario Ieremias nomen auc- 
toris praebet: „Andreas ad Gualterium de amore" 8 , 
et codices A CDF1 idem nomen exhibent 9 . Ieremias 
et cod. C fere aequales versionis Francicae sunt. 
Eodem igitur tempore et Gualterius (Galterus, Gual- 



*) „complecti“ apud Selmi. Nescio, etiamne codd. Latini 
scriptorum Albertani eundem errorem praebeant an non. 

2 ) 1. c. v. 1714: ou livre quon apele en frangis Gautier. 

3) v. p. XVIII. 

4 ) v. p. XVIII. 

5 ) 1. c. p. 213, 215—216. 

6 ) v. p. XXVI ct XXIX. 

7 ) v. p. XXXI. 

8 ) v, p. XV. 

9 ) v. supra. 

terio, Gautier) denominabatur, et nomen auctoris 
ignotum non erat. Credo ergo, huic denominationi 
non nimis insistendum esse ; cognomen videtur 
esse libro inditum, hoc officio ab auctore neglecto, 
quod e codicibus facile intelligitur alio aliud nomen 
operi dantibus. Albertanus igitur libri cognomen 
nomini auctoris substituit. 

Auctor operis Andreas quidam capellanus regis 
Francorum fuit. In tanto librorum scriptorum con- 
sensu de hac re non est dubitandum. Si quis 
postea libro aliqua adiunxit, neque formam neque 
argumentum neque rationem operis haec mutave- 
runt. Nam, si alius quidam de iisdem scribens 
quaedam ab Andrea conscripta suo inseruisset 
operi, certe tanta modestia non fuisset, ut non 
modo nomen suum dissimularet, verum etiam pa- 
teretur, suum opus alii attribui. Si opus ab An- 
drea factum dicitur, certe ei maior pars vel totum 
opus debetur. Praeterea, si velut nucleus puta- 
mine ita opus Andreae compilatoris lucubrationi- 
bus inclusum esset, aliquo certe modo opus eius ab 
alterius differret; sed talem discrepantiam frustra 
investigavi. Et, si dixeris, compilatorem scriptum 
Andreae per suum disseminasse opus, ideoque non 
iam discerni posse , quae uterque ad summam 
operis contulerit, quo modo fieri potuerit, quaero, 
ut opus ita diremptum et alterius operi ita assimi- 
latum tamen non modo nomen auctoris sui reti- 
nuerit, sed etiam alterius nomen plane obscuraverit? 
Si tantum codices discreparent, sed omnes eadem 

capitula prorsus eadem continentia, eundem ordinem 
servantia praebent 1 . Ceterum hae deliberationes 
supervacaneae sunt, si existimamus, archetypum 
codicum AB anno 1210 descriptum esse; eo enim 
tempore iam textus maximam partem idem erat, 
quem hodie habemus, quoniam idem est ambabus 
familiis codicum. Quaedam mihi videntur a libra- 
riis vel lectoribus addita sed iam inde a primis 
temporibus ; quaedam maxima nos admiratione 
afficiunt, illos locos dico, ubi in ipso libro ad ali- 
quam partem vel aliquod dictum eius remittimur 
quasi ad alium librum, quin etiam deus amoris 
personam ab auctore confictam ad capitulum, quod 
inscribitur : De regulis amoris , remittit dicens, has 
regulas „in libro ad Gualterium scripto “ reperiri 
posse 2 ; in iudicio altero comitissae Flandrensis 3 , 
ante an. 1182 pronunciato 4 , „capellani doctrina" no- 
minatar, et in colloquio septimo legimus, „< amatoris 
Andreae aulae regiae capellani doctrinam demon- 
strare , caecos et amentes ab amoris curia penitus 
esse remotos" 6 . Et alia sunt digna, quae suspecta 
habeamus. Duobus enim locis de amore cleri- 
corum disputatur: primum in colloquio octavo 6 



*) In A capita VII — XII lib. I i alium ordinem servant atque 
in ceteris codd. Librarius autem ipse errorem commissum 
intellexit eaque signis munivit rectum ordinem indicantibus. 

2 ) p. 106. 

8 ) p. 283 (iud. XII). 

4 ) vid. p. III n. 2. 

8 ) p. 148 (colloquium F). 

6 ) p. 185 -193 (coli. G). 

et deinde in capitulo sequenti 1 . Et hic, quasi 
nihil unquam de ea re disputasset, auctor ait, 
sibi in mentem venire, in initio se operis dixisse, 
nobilissimum hominum genus clericorum esse, qua 
re se admoveri, ut pauca de iis dicat. Mirum 
quidem; puto tamen, duos locos, in quibus libri 
auctor nominatur (p. 148 et p. 283), ei ipsi tri- 
buendos esse, nam omnes codices eos praebent, 
nec facile removeri possunt. Forsitan hoc modo, 
insulso quidem, nomen suum evidentius reddere 
voluerit 2 , neque minus mira fiunt, si compilatori 
vel librario ea tribuere velis. Existimandum est, 
„ doctrinam capellani" non esse totum opus et 
hac denominatione partem operis designari, quae 
est velut fundamentum totius, partem dico primam 
colloquia antecedentem (p. 3 — 19). Verba dei amo- 
ris de libro ad Gualterium scripto, qui locus qui- 
dem absurdissimus est, mihi nota marginalis in- 
epta videntur et sine ullo incommodo removeri 
possunt. Haec quidem etiam omnes codices prae- 
bent. Audeo tamen dicere, ea reiicienda esse 3 . 
De duobus locis , in quibus de clericis dicitur, 



J ) p. 219 (Lib. I, cap. VII). 

2 ) De alio loco, ubi nomen suum aperuit, vid. supra p. 
XII n. 3. 

3 ) Iam dixi, versionem Francicam ea fabula, qua de poenis 
feminarum non amantium narratur, carere et his igitur 
etiam verbis. Neque tamen inde coniiciendum est, hanc 
fabulam XIV saeculo demum operi Andreae insertam 
esse, hoc uno teste nihil probante, praesertim quum 
interpres magna libertate opere Andreae usus sit. 

nescio, quid sentiam; nam quae in priore dispu- 
tantur de amore puro et de amore mixto, eorum 
alio loco mentio fit quasi iam commemoratorum 1 . 
Et altera disputatio reiicienda certe non est. For- 
tasse opus ab auctore non limatum est, pro certo 
autem habeo, unius esse hominis 2 . 

Multis erroribus soloecismisque lingua Latina 
operis Andreae laborat, qui maximam partem ipsi 
auctori tribuendi sunt. Hoc elucet ex codicum 
consensu, et deinde hi errores tales sunt, quales 
frequenter in libris Latinis medii aevi invenimus. 
Comparatio textus Andreae cum uberrima illa et 
diligentissime conscripta collectione soloecismorum 
Gregorii Turonensis, qua nos ditavit M. Bonnet, 
v. d., omnes dubitationes fugat: Fere omnia, qui- 
bus lingua Andreae a regulis grammaticis Latinis 
consvetis abhorret, iam in Gregorio reperimus 3 . 



J ) p. 269—270 (Lib. II, c. VI in fine). 

2 ) Existimandum est, auctorem fabulam de mulierum poenis 
non confinxisse, suo vero usui adaptasse (De similitudine 
carminis Le Lai dei Trot inscripti et huius fabulae vid. 
p. XIV n. 4); neque iudicia amoris ipse invenit, Latine 
autem reddidit. Regulas amoris quasi notas ab antiquo 
tempore laudat (p. 8. 9. 114. 154. 204. 205. 214. 216. 
218. 222. 229. 234. 255; p. 205 et 255 praeceptum VI 
et regula III traditio appellantur amoris. Praecepta amo- 
ris (p. 106) etiam regulae appellantur (p. 267: pr. X). 
Quin etiam regulae citantur, quae neque inter praecepta 
neque inter regulas reperiuntur (p. 263), ne de illa regula 
dicam, quam ipse auctor falsam esse declarat (p. 139 
et 140). 

®) Le Latin de Gregoire de Tours p. Max Bonnet. Paris 1890. 

De pronominibus : Pronomine q. e. ipse saepissime 
Andreas utitur pro aliis pron. de- 
monstr. (is, ille); vid. Bonnet, 1. c. 
p. 301. 

Pronomina: quisque , quisquis , quicun- 
que , quisquam commutantur inter se; 
ib. p. 303; aliquis et quisquam (ullus) 
(De am., p. 20 ex. gr.); ib. p. 304; 
alius et alter ; ib. p. 278. 

Pron. refl. se, sidi cum pron. de- 
monstr. eum (eam), ei, eo (ea) et 
suus cum genetivo eius ubique con- 
funduntur. Pron. refl. praefertur; ib. p. 
694-697. 

De numeralibus: Interdum distributivis pro car- 
dinalibus utitur (p. 99, 300, 308) ; ib. p. 
449 - 450. 

De adverbiis: Adv. penitus pro adv. valde, om- 
nino etc. saepissime neque solum in 
propositione negativa Andr. utitur (De 
am., p. 7 multisque locis); ib. p. 307; 
valde et tam cum superlativis con- 
iunguntur (De am., p. 86, 89, 105 etc.) 
ib. p. 308. — Adverbia cum praeposit. 
coniunguntur: a longe (De am. p. 88, 
92); ib. p. 483; e contra (De am., 
passim); ib. p. 484. 

De casibus: Ablativus constanter pro accusativo 
adhibetur in notatione temporis; ib. 
p. 555. 

De coniunctionibus et de modis verborum: 

Dum saepe cum coniunctivo construi- 
tur (De am., 59, 97, 99, 151, 288 etc.), 
interdum pro quum ponitur (De am., 
90, 247); ib. p. 319 et 685. 

Quum, ubi de causa efficiente dicitur, 
maxime cum coniunctivo coniungitur, 
tamen etiam cum indic.; in una sen- 
tentia ambos modos invenimus (cum 
ind. : De am., 17, 24, 60, 64, 73 etc.; 
cum ind. et coniunct. p. 49, 113); ib. 
p. 681 et 688. 

Quum = quando fere ubique cum in- 
dicativo (cum coniunct. p. 124, 228); 
tibi — quum = quando modo cum ind., 
modo cum coniunct. 

Quamvis , licet , interdum cum ind. 
( quamvis p. 76, 260, 261, 263, 270; 
licet p. 186, cum acc. c. inf. p. 198); 
ib. p. 683. 

Quod pro acc. c. inf. ; cum coniunctivo, 
si subiectus sententiae primariae aliorum 
affert opinionem , interdum etiam si 
suam (De am. passim) ; ib. p. 660 sqq. 
Videtur Andreas tamen coniunctivo fa- 
vere , si sententia primaria sequitur 
(De am., p. 4, 5, 52, 118, 132 etc.). 
Talis (adeo, tot etc.), quod modo cum 
ind. modo cum coniunctivo. 

Quia pro quod et pro acc. c. inf. (De 
am., p. 9, 10, 47, 48, 59, 262); ib. p. 661. 

In interrogatione indirecta modo coniunctivus 
•modo indic, adhibetur (ind. p. 12, 34, 
60, 88, 95, 103, 108, 117 etc.); ib. 
p. 676; in una sententia ambos modos 
invenimus (p. 95, 108, 128); ib. p. 676, 
688. Coniunctione st saepe in interro- 
gatione utitur A.; ib. p. 320. 

Coniunctivus praesentis et imperfecti verborum q. 

s. velle et posse sine ullo discrimine 
adhibentur; ib. p. 435 et 438 (possem 
et vellem potentiali significatione sae- 
pissime A. utitur). 

Gerundii ablavitus haud raro in vicem participii 
praesentis cedit (De am., p. 16, 18, 
19, 28, 39, 50, 99, 166, 189 etc.); 
ib. p. 655. 

De indicativo et coniunctivo in una sententia co- 
ordinatis supra iam dixi; vid. Bonnet 
p. 688 (676, 681). Praeter locos iam 
laud. vid. De am., p. 202, 221, 253, 
258, 269. 

Coniunctio ut uno loco cum indicativo coniuncta 
est (De am., p. 97); ib. p. 679. Quod 
uno loco (p. 266) narrare ut dicitur, 
cum iis, quae apud Bonnet afferuntur 
p. 670, convenit. 

In sententiis comparativis saepe particulam quam 
coniunctivus sequitur (De am., p. 37, 
57, 58, 99, 107, 231, 247; indic, p. 
38, 72; ib. p. 684. 

IV 

In cod. A ubique, saepe etiam in ceteris codd., 
legitur contingerit pro contigerit ; ib. 
p. 419. Poenitet me id emendasse. 

Sed in opere Andreae quaedam etiam reperi- 
mus, quorum exempla Bonnet e Gregorio non 
affert. Ita dicitur primo . . . quam pro priusquam 
(De am., p. 117, 185 etc.), quam coniunctionem 
coniunctivus sequitur; quod etiam de antequam 
dicimus (De am., p. 4, 28, 256, 257, 258). Quam 
plures pro complures vel pro quam plurimi 
invenimus (De am., p. 242, 254 etc.). 

In vetando non pro ne utitur A. (De am., p. 212, 
236 etc.). Coniunctio si modo coniunctivum modo 
indicativum habet (passim). In sententiis con- 
cessivis pronomine relativo indefinito vel pron. 
vel adverbio indefinito incipientibus saepe indica- 
tivo utitur A., interdum etiam coniunctivo. (De am., 
p. 54, 114, 145, 181, 237, 249 etc.). Ablativo 
participii perfecti audacter utitur pro figura, quae 
ablativi absol. vocatur (De am., p. 78, 107). Ver- 
bum absit modo cum coniunctione ut (p. 35, 111, 
132), modo cum quod (171, 198, 261, 271), modo 
cum acc. c. inf. construitur (86, 128, 144, 231). 
Coniunctio ve pro que interdum substituitur (p. 1, 
66, 83, 84, 86, 316, 321); aliis locis significationem 
retinet (p. 317, 318, 321); aliquoties se pron. refl. 
omittitur post praepositionem pronomine ipse se- 
quente (p. 25, 161, 268). Sunt et alia multa, 
quae cum regulis grammaticis non conveniunt 
velut: celare alicui alqd. t gaudere de aliqua re , 

svasus (partic. verbi svadere), postulare alicui , 
peto responderi mihi etc. 

De mea in textu constituendo codicibusque 
aestimandis ratione pauca dicenda sunt. Quum 
nullus codicum eam habeat auctoritatem, ut dici 
possit ceteris omnibus praestare, cod. A mihi du- 
cem potissimum his de causis proposui. Videtur 
mihi hic liber, quamquam centum vel pluribus 
annis posterior codicibus antiquissimis CD , textum 
melius quam hi conservasse. Iam dixi, codicem 
C multis locis pessimo genere correctionum in- 
fectum esse, et si de cod. D hoc dicere non licet, 
tamen interdum lectionem deteriorem , interdum 
correctiones praebet. Verba codicis E saepe pror- 
sus sensu carent. Concedendum quidem est, li- 
brarium codicis A persaepe imperitia et negli- 
gentia erravisse (non paucos errores tamen e co- 
dice ab eo descripto fluxisse, cod. B probat), sed 
haec ipsa inscitia fecit, ut nobis facilius sit genui- 
nam lectionem in hoc codice discernere quam in 
iis, in quibus librarius emendare conatus est, quae 
non intellexit. Saepe etiam prae aliis genuinam 
formam sermonis praebet, saepe duplici scriptura 
nobis potestatem facit eligendi, quae aspectu anti- 
quiore vel veri similiore commendari videntur. Cuius 
duplicis scripturae duplex natura est. Nam alio 
loco ipse librarius codicis A duobus modis legisse 
videtur, quae in exemplari, quod descripsit, se 
ei offerebant , et in dubio utramque scripturam 
retinere maluisse , cuius generis nullum exstat 

IV* 

vestigium in B neque in ceteris codd. 1 , alio loco 
duplex scriptura antiquior est, nam in ceteris codd. 
modo verior modo deterior scriptura invenitur 2 . 

Hunc igitur codicem secutus ceteros codices 
semper ita consului, ut primo quidem codice B , 
gemino codicis A , uterer neque tamen ullam fere 
eius scripturam pro scriptura codicis A acciperem, 
nisi verborum in A depravatorum forma vel cete- 
rorum codicum testimonio confirmaretur; haud 
raro horum et B consensus cod. A erroris arguit. 
Saepe altera familia codicum verum praebet, raro 
codicibus EFH solis niti necesse est 3 . Ita fere 
semper auctoritate codicis alicuius usus sum in 
mutandis verbis codicis A; ubi prorsus necessa- 
riam emendationem esse censui, litterae mutatae 
vel additae in contextu inclinatae sunt. Emenda- 
tiones minus certae in adnotationem relegatae sunt. 
Quibusdam locis crucem adposui, quia verbum 



*) Vid. p. 137 n. 10; 141 n. 2; 197 n. 10; 206 n. 3; 211 
n. 19; 216 n. 23; 218 n. 11; 223 n. 6; 233 n. 21; 241 
n. 21; 242 n. 2; 253 n. 15; 265 n. 27; 327 n. 8; 329 
n. 19; 332 n. 21. . 

*) vid. p. 56 n. 22; 121 n. 2 [?] ; 126 n. 25; 138 n. 26; 
217 n. 7; 279 n. 1. 

s ) Ubi nihil adnotatum est, omnes codices consentiunt. Si 
lectio in contextum recepta codici A debetur, in varia 
scriptura hoc non notavi, discrepantiam vero ceterorum. Si 
non omnes discrepant, ii, quorum compendium in notis non 
invenitur, cum A consentiunt. Si alii codici vel aliis at- 
que A lectio debetur, fere semper fontem, ex quo fluxit, 
indicavi; ubi hoc omissum est, omnibus, qui in annota- 
tione non nominantur, debetur (Videatur tamen infra). 

vel verba mihi vitiosa visa sunt, nec nullo re- 
medio ea sanare potui *. Multa quidem emen- 
datione egere videri possunt, quibus tamen in cor- 
rigendis auctorem ipsum libri corrigeremus. Vereor, 
ne ipse quaedam temere emendaverim, quae emen- 
dari non debuerunt 2 . Quaedam uncis inclusi, quae 
mihi ex nota marginali provenisse videbantur vel 
alias additamenta aliena 3 esse! 

Discrepantiam scripturae codicum ABCDH 
totam fere attuli (quosdam tamen codicum B et C 
conatus nimis absurdos emendandi praetermisi), 
codicis H non praestantiae causa, quae nulla est, 
sed quia parens est editionis XV saeculi. Cetero- 
rum errores et lacunas, quum prorsus inutiles 
videbantur, non commemoravi. Codices, quos 
non vidi, nihil ad rem allaturos, inde auguror, 
quod omnes ad eandem stirpem, ad quam maior 
pars ceterorum, pertinent, et, horum vitia et virtutes 

J ) Quibusdam locis sensus perspicuus non est; sed in co- 
dicum consensu nihil mutare ausus sum. Quid sit ex- 
spectare promissa (p. 58 et 268), mihi non liquet. Quae 
avis sit lacertiva avis (p. 48 et 55), affirmare non 
audeo. Adiectivum virlingosus (p. 352) apud Du Cange ex 
antiquo glossario explicatur: burdator; vocabulum siquidem 
mihi inexplicabile est duobus locis (p. 276 et 356). 

2 ) In discrepantia codicum diiudicari non potest, utrum con- 
iunctivus an indicativus vera scriptura sit in sententiis 
conditionalibus, duobus autem vel tribus locis in sententiis 
coordinatis eundem modum verbi in utramque introduxi, 
quod fieri non debuit. De verbo q. e. contingerit supra 
dixi. Alternatio pronominum tu et vos , quam in pri- 
mis colloquiis invenimus, etiam a Bonnet commemoratur, 
et fortasse codices eam non praebentes sequi non debui. 

3 ) De loco uncis incluso p. 348 supra dixi. 

in iis partibus trium illorum codicum, quas co- 
gnovi, reperi. Ordo verborum imprimis in dete- 
rioribus codicibus saepe mutatus est; ne nimis 
volumen adnotationum augeretur, eius mentionem 
non feci. Tamen vereor, ne nimis multa adhibita 
esse videantur. Spero, hoc modo proprietatem 
codicum perspici posse, etsi multa nulli usui sunt 
ad textum constituendum. Quae ab Albertano et 
Ieremia laudantur, fere omnia cum nostris codici- 
bus consentiunt 1 . In orthographicis rebus codici- 



*) Supra commemoravi (p. VI et XXXIX), quae ab Albertano 
laudata sint. Hi 25 loci (15 libri I, 1 lib. II, 9 lib. III) apud 
Ieremiam laudantur (e cod. Laur., Gadd. Rei. 46 eos de- 
scripsi): Lib. I, p. 3: Amor-compleri (quidem quis pro 
aliquis, in om., amplexu om. [quidem add. DEFGb; in 
om. FG; ampl. om. VZ ]; 4: res-deficiunt ; 5: gravius- 
privari (querere pro carere, seruari p. privari); 17 — 18: 
sola-diff. ; 47: magis-nob.; 50: maior-exerc. ; 56: callidi- 
prolatae (in om.) ; 57 : Qui-contineri (nuntiat p. indicat) ; 
78: fas-resipiscere (recte persenserit p. bene sententia- 
verat); 81: quod quis-eventu; 120: coacta-iudic. ; 137: 
Importuna - coartari (om. potest; cohartat); 158: saepius 
repetita-servantur (veritas p . placebunt; firmatur, serua- 
tur; sedulitate p . soliditate); 173: Exterior- mentis ; 228: 
Vilius-rogetur (utilius p. vilius ; rogaretur p. rogetur) ; Lib. 
II, p. 240: Omnis-supprimitur; Lib. III, 316 — 17: Nullus- 
concipere (om. enim); 317: Verus-constantior (om. autem; 
tribulatione p. turbatione) ; 318 : Qui amat-ligatur (om. enim) ; 
et cor-timescit (om. suum enimj^. namque); 319: semper timet- 
fruatur amore (continua de amato ac sine intermissione co- 
gitatione quass.); 321 : Qui plurimis-amissam (pluribus p. 
plurimis; om. suae); 322 — 23: poenas-eruditus (om. licet- 
tamen et mihi ; edoceri p. erudiri) ; 325 : non reperitur-luxuriae 

bus inter se discrepantibus, modum recentiorem in 
contextu observavi, codicum scribendi modum in 
varia scriptura retinui. 

In compluribus codicibus et apud Ieremiam opus- 
culum in tres libros divisum est l , quam divisionem 
adhibui. In omnibus codicibus litteris initialibus 
rubro vel alio modo pictis singuli libri in capita 
dividuntur. His plerumque numerus adpositus 
non est 2 ; si inscriptione aliqua munita sunt, alius 
aliam codex praebet. Inscriptiones capitum codi- 
cis A qui fecit, plerumque pessime lingua Latina 
abusus est, ut eluceat, talia monstra Andreae non 
deberi, quamvis saepe in linguam Latinam pecca- 
verit. In duobus codicibus Parisinis tabulae ca- 
pitum cum numeris additae sunt neque tamen 
congruentes. Plerumque e cod. D inscriptiones 
sumpsi, codicis A tamen retinens, ubicunque fieri 
potuit; numerum capitum lib. I mutavi tabulam, 
quam ipse auctor initio operis praemisit, secu- 
tus. Hoc modo colloquia capitulo VI continen- 
tur; quae litteris A — G signavi. In ipsis collo- 
quiis ad exemplum codicis A dictis viri verba 



(om. enim; instigetur p. incitetur); 333: Res-fugamus; 
337 — 38: magis sapientes-fulti (voluptate p. voluptates; 
om. implere). 

J ) ln CD et I Reprobatio amoris ultimum caput est secundi 
libri, in A et B secundus est liber. 

2 ) In Reprobatione nullae sunt divisiones in codicibus. Qui 
numerus ( septima ratio ) p. 325 legitur, mihi videtur ad- 
ditamentum alicuius ne rectum quidem (vid. 1. c.). 

„homo ait“ et mulieris „mulier aiP' adposui, 
quum discrepent ceteri omnes codd. et ab A et 
inter se 1 . Postremo dicendum est de titulo ope- 
ris. Quoniam nullus titulus ab initio operi 
fuisse videtur, eum elegi, quo Ieremias usus est; 
eundem in cod. A reperimus, similem in codd. 
CGH 

Testes opinionum a se allatarum Andreas Cice- 
ronem, Ovidium, Donatum, Marcianum complures- 
que locos Scripturae sacrae laudat; quaedam etiam 
ex Horatio, unum versum ex Lucano desumpsisse 
videtur 2 . Nominibus Blanceflorae, Isottae, Amphe- 



*) B plerumque : Cui (vel : quibus) respondeas (responde) ; 
Mulier respondeat (respondit, respondet); D : Cui sic re- 
spondeas (responde [?]) ; cui mulier. CE plerumque eadem 
quae D praebent. F saepe: Cui vir sic R (quo siglo 
etiam CDE saepe utuntur). H saepe iisdem verbis saepe 
etiam tertia utitur persona (respondet). I: Homo plebeyus, 
mulier plebeya, Homo nobilis etc. In versione Dr. Ia 
Vache partim modum cod. C-H , partim mod. cod. A repe- 
rimus. — In A illa verba in margine eadem manu qua 
cetera scripta leguntur, sed cogor fateri, me fugisse uno 
loco (p. 119) in contextu legi ad initium responsi viri: 
Cui sic respondeas (etiam hic in margine: Homo ait). In 
B eodem loco: Cui respondeas. 

2 ) „Eloquens Tullius in amicitiae libro w testis adhibetur p. 
318, idem liber p. 317 (De amic., 22), p. 158. Ovidii Rem. 
Am. 749 (De am. p. 8); Amorum lib. III, 4, 17 (p. 15 et 348) ; 
Ep. IV, 75—76 (p. 16); ib., 154 (p. 223); I, 12 (p. 318); 
Trist.I, 9, 5—6 (p. 245 et 317); Metam. II, 845 (p. 323); 
Fast. I, 419 (p. 350); quibusdam etiam dictis Ovidii re- 
miniscimur; ita p. 99 verba q. s. „ Talem igitur deum 
non est offendere tutum u cum v. 1 1 Ep. IV comparari 

lices 1 , Hugonis ab Alvemia 2 se operum poetarum 
sui temporis peritum demonstrat, quod satis etiam 
ex aliis multis apparet, ut supra dixi. Si quae- 
ritur, quo modo ei scriptores antiquitatis noti fue- 
rint, haud contenderim, scripta eorum ei in mani- 



possunt : Quidquid jamor iussit , non est contemnere tutum. 
«Donatus peritissimus" p. 134 nominatur; nihil tamen in 
scriptis Donati in hunc locum convenit ^Donati grammatici 
peritis simi fabularum breviationem Ouidii Nasonis u 
perscrutari mihi non licuit). In scriptis Marciani Capellae 
versus ille Aeneidis (IV, 169 — 70), quem ei Andreas tribuit 
(p. 346), nusquam legitur (rhythmus turbatus est addito ver- 
bo quia). Versus laudatus p. 346 in Lucani Pharsaliae I, 281 
legitur. Ex Horatii Epp. I, 4, 14 sumptus est versus p. 
121 ; p. 74: „Lippis atque tonsoribus patere" apud Hor. in 
Satir. lib. I, 7,3 legimus; quae p. 228' de artificiis avarae 
mulieris dicuntur, similia sunt iis, quae Epp. I, 17, 55— 
57 de meretrice leguntur, et «hirudinem plenam cruoris" 
(p. 230) in ultimo versu Artis poeticae reperimus. E 
Scriptura sumpta: p. 187: Matth. XVIII, 5; p. 188: id. 
XXIII, 2; p. 192: Sam. II, 7, 6 (Reg. I, 8, 19); p. 196; 
Matth. VII, 8; p. 326: David 150, 7; p. 331: Gen. II, 24. 

J ) p. 181: Blanceflora in carmine, quod vocatur Floire et 
Blanchefleur (G. Paris : La Litt. fr. au moyen age § 51); Isotta 
in carmine Tristan (G. Paris ib. § 56) ; Amphelice in car- 
mine Cligis Christiani Tricassini (ib. § 51 et § 57). 

*) De Hugone ab Alvernia (p. 200) vid. G. Paris ib. § 26 ; Trojel : 
Middelalderens Elskovshoffer p. 140 n. 4, *ubi hanc anti- 
quissimam mentionem carminis illius commemoravi et, quo 
modo cum posterioribus versionibus ltalianis XIV saeculi 
non congruat. Vid. etiam tractatus Crescini: Per la questione 
delle corti d’amore p. 1 1 n. 1 (Atti e Memorie VI, disp. IV. 
Padova 1891; etiam editus sub titulo: Per gli studi Ro- 
manzi, Saggi ed Appunti. Padova, Angelo Draghi, 1892). 



Digitized by Google 




LVI 



bus fuisse. Potius crediderim , eum sententias 
quasdam in memoria tenuisse e florilegiis vel 
grammaticis collectas. Tamen Ovidii eum legisse 
puto Amores et Remedia amoris, Epistolas et 
Tristia, fortasse quaedam ex libris Metamorphoseon. 
Fieri etiam potest, ut Ciceronis liber de amicitia 
ei notus fuerit. Versum Lucani quin etiam duo 
versus Ovidii proverbium antiquum vocat. Ovi- 
dius epithetis mirificus et sapiens ornatur. 

Restat, ut summo Ministerio, quod rebus 
ecclesiasticis scholasticisque apud nos praeest, Uni- 
versitatique Havniensi gratias ago pro magna 
liberalitate, qua adiutus an. 1889 in Italiam Ger- 
maniamque profectus sum libros manu scriptos 
operis Andreae exploratum. Neque minus prae- 
fectis bibliothecarum Lutetiae Parisiorum 
et Montepessulani gratiam habeo, quorum be- 
nignitate factum est, ut codices DEI et versionem 
Francicam anni 1290 Havniae examinare possem. 

Sed, nisi Institutum Carlsbergic um solita 
sua egregia liberalitate auxilium mihi praebuisset, 
haud scio an nunquam opus perfectum esset. Quare 
viris doctissimis, qui Instituto Carlsbergico 
praesunt, animo sincero gratias quam maximas ago. 

Scribebam Havniae a. d. V. Id. Jul. an. MDCCCXCII. 

E. Trojel. 

Praefatio. 1 



Cogit me multum assidua 2 tuae dilectionis in- 
stantia, Gualteri 3 venerande amice, ut 4 meo 5 tibi 
debeam famine propalare mearumque 6 manuum 
scriptis 7 docere 8 , qualiter inter amantes illaesus 
possit 9 amoris status conservari, pariterve, qui 10 
non amantur 11 , quibus modis sibi cordi 12 affixa 
valeant 13 Veneris iacula declinare. Asseris te nam- 
que novum amoris militem novaque 14 ipsius sau- 
ciatum 15 sagitta illius 16 nescire 17 apte gubernare 
frena caballi nec ullum posse 18 tibi remedium 
invenire. Quod quam 19 sit grave quamque 20 mo- 
lestet meum animum, nullis tibi possem 21 sermoni- 



x )om. AVEb Incipit prologus libri de arte amandi B In- 
cipit prima pars tractatus de Amore. Capitulum primum de 
intentione actoris H 2 ) assidue H 8 ) Gualterij A . G . C Gualtere H 
4 ) et B 6 ) in eo Fb 6 ) mearum B 7 ) scriptibus DH scriptis com- 
petentibus F 8 ) edocere O ^poterit B 10 )hos qui B n ) amatur 
VE 12 ) cordis Tb om. H 18 )ualeat BP 14 )nova Bb 15 ) sauciari 
R 16 )ac illius BP ac nescire illius C 17 )non scire Zb 18 ) om. H 
19 ) quantum B 20 ) quamquam A quantumque BE 21 ) poss. fa- 
cile DZ 

1 



Digitized by Google 




v/ bus explicare. ^Novi enim 1 et manifesto experi- 
mento percepi 2 , quod, qui 3 Veneris est servituti 
obnoxius, nil 4 valet perpensius cogitare, nisi ut 
aliquid semper valeat 5 suis actibus operari, quo 
magis 6 possit 7 ipsius illaqueari catenis: nihil 8 cre- 
dit, se habere 9 beatum nisi id, quod penitus suo 
debeat amori placere. jf Quamvis igitur non 10 mul- 
tum videatur expediens 11 huiusmodi 12 rebus in- 
sistere nec deceat, quemquam prudentem huius- 
modi vacare venatibus, tamen propter affectum 13 , 
quo tibi annector, tuae nullatenus valeo petitioni 4 
obstare 14 ; quia 15 luce clarius novi, quod docto 16 
in 17 amoris doctrina cautior tibi erit 18 in amore 
processus, tuae 19 , prout potero, curabo postula- 
tioni parere. 



^etenim O 2 )cognoui Z s ) quis B 4 )nichil aliud O 6 ) possit 
C *)om. Z 7 ) amans ipsius possit B in ips. possit D ^nichil 
quoque C nichilque DZ ^hab. posse P 10 )om. H u )in- { 
expediens H 12 )hijs D 13 ) nimiam qua tibi affectionem C aff. 
nimium P 14 ) obsistere VH resistere E 15 )nec non quia etiam 
CFZ nec non quia D 16 ) Z ; docta T doctos C doctus DF 
iT )om. B ls )om. A 19 )tue igitur B 

